open-index/open-wikipedia-markdown huggingface dataset:
ബിക്കവൊലു മണ്ഡൽ

**ബിക്കവൊലു മണ്ഡൽ Biccavolu mandal** ആന്ധ്രാപ്രദേശിലെ കിഴക്കൻ ഗോദാവരി ജില്ലയിലെ 65 മഡലുകളിൽ ഒന്നാണ്. ബിക്കവൊലു ഗ്രാമം തലസ്ഥാനമായ ഈ മണ്ഡൽ രാജമുന്ധ്രി റെവന്യു ഡിവിഷനിൽ പെട്ടതാണ്. ബിക്കവൊലു മണ്ഡലിന്റെ തെക്ക് റായവാരം മണ്ഡലും കിഴക്ക് പെദാപുഡി മണ്ഡലും പടിഞ്ഞാറ് ആനപർത്തി മണ്ഡലും വടക്കുഭാഗത്ത് രാമചന്ദ്രപുരം മണ്ഡലും ആകുന്നു. കിഴക്കുഭാഗത്ത് ബംഗാൾ ഉൾക്കടലും സ്ഥിതിചെയ്യുന്നു. രാജമുന്ധ്രിയിൽ നിന്നും 41 കിലോമീറ്റർ അകലെയാണിതു സ്ഥിതിചെയ്യുന്നത്. 

## ജനസംഖ്യാവിവരം
 ജനസംഖ്യക്കണക്ക് പ്രകാരം , ഈ മണ്ഡലിൽ 67,717 പേർ 17,478 വീടുകളിലായി താമസിക്കുന്നു. ആകെ ജനസംഖ്യയിൽ, 33,642 പുരുഷന്മാരും 34,075 സ്ത്രീകളും ആകുന്നു. ശരാശരി ലിംഗാനുപാതം 1026 സ്ത്രീകളാണ് 1000 പുരുഷന്മാർക്കുള്ളത്. 6,952 കുട്ടികൾ 0–6 വയസ്സിനിടയ്ക്കുണ്ട്. അതിൽ 3,512 ആൺകുട്ടികളും 3,440 പെൺകുട്ടികളും ഉണ്ട്. കുട്ടികളുടെ ലൈംഗികാനുപാതം 979 ആകുന്നു. ശരാശരി സാക്ഷരതാനിരക്ക് 68.31% ആകുന്നു. 72.36% ആണ് പുരുഷന്മാരുടെ സാക്ഷരതാനിരക്ക്. സ്ത്രീകളുടേത് 72.36% ആകുന്നു.

## ഭരണം

### ഭരണം
 census, ലെ സെൻസസ് പ്രകാരം, ഈ മണ്ഡലിൽ 20 റവന്യൂ വില്ലേജുകളും 13 ഗ്രാമ പഞ്ചായത്തുകളും ഉണ്ട്. ജനസംഖ്യയുടെ അടിസ്ഥാനത്തിൽ റല്ലഖന്ദ്രിക ആണ് ഏറ്റവും ചെറിയ ഗ്രാമം. ബിക്കവൊലു ആണ് ഏറ്റവും വലിയ ഗ്രാമം.

The settlements in the mandal are listed below:

### രാഷ്ട്രീയം
ബിക്കവൊലു മണ്ഡൽ ആന്ധ്രാപ്രദേശിലെ രാജമുന്ധ്രി ലോകസഭാ മണ്ഡലത്തിലെ ആനപർത്തി നിയമസഭാ മണ്ഡലത്തിൽപ്പെട്ടതാണ്.

## വിദ്യാഭ്യാസം
മഡൽ പരിഷത്ത്, ജില്ലാ പരിഷത്ത് എന്നിവയാണ് പ്രാഥമികവും സെക്കണ്ടറിയുമായ വിദ്യാഭ്യാസം നടത്തുന്നത്. സർക്കാർ, എയ്ഡഡ്, അൺ എയ്ഡഡ് വിദ്യാഭ്യാസ സ്ഥാപനങ്ങൾ നിയന്ത്രിക്കുന്നത് സംസ്ഥാനത്തിലെ സ്കൂൾ വിദ്യാഭ്യാസ വകുപ്പാണ്. തെലുഗു, ഇംഗ്ലിഷ് എന്നിവയാണ് സ്കൂളുകളിലെ പഠനമാദ്ധ്യമങ്ങൾ. 

ബിക്കവൊലുവിലെ പ്രധാന കോളേജുകളാണ് ആദർഷ ജൂണിയർ കോളജ് തുടങ്ങിയവ. തെലുഗു മീഡിയത്തിലുള്ള ജില്ല പരിഷത്ത്ജ് സ്കൂളും മറ്റു സ്വകാര്യ സ്കൂളുകളും ഇവിടെയുണ്ട്. 

## ഇതും കാണൂ
* List of mandals in Andhra Pradesh
* Rajahmundry
* Anaparthy

## അവലംബം
ആൻറ്റോയിൻ ഗ്രീസ്സ്മാൻ

ഒരു ഫ്രഞ്ച് പ്രൊഫഷണൽ ഫുട്ബോൾ കളിക്കാരനാണ് **ആൻറ്റോയിൻ ഗ്രീസ്സ്മാൻ** (ജനനം: മാർച്ച് 21, 1991). സ്പാനിഷ് ക്ലബ്ബ് അത്‌ലറ്റിക്കോ മാഡ്രിഡ്‌ , ഫ്രഞ്ച് ദേശീയ ടീം എന്നിവയ്ക്ക് വേണ്ടി ഫോർവേഡ് സ്ഥാനത്ത് ആണ് അദ്ദേഹം കളിക്കുന്നത്.

2009 ൽ റിയൽ സോസീഡാഡിൽ തന്റെ കരിയറിന് തുടക്കം കുറിച്ച ഗ്രീസ്സ്മാൻ ആദ്യ സീസണിൽ തന്നെ ടീമിന് സെഗുണ്ട ഡിവിസിയോൺ കിരീടം സമ്മാനിച്ചു. അവിടെ അഞ്ച് സീസണുകളിലായി 201 മത്സരങ്ങളിൽ നിന്നു 52 ഗോളുകൾ ഗ്രീസ്സ്മാൻ നേടി. 2014 ൽ അദ്ദേഹം 30 ദശലക്ഷം യൂറോ പ്രതിഫലത്തിന്  അറ്റ്ലെറ്റിക്കോ മാഡ്രിഡിലേക്ക് സ്ഥലം മാറി.  2016 ലെ അദ്ദേഹത്തിന്റെ പ്രകടനത്തിന് ബാലൺ ഡി ഓർ അവാർഡിനുള്ള ചുരുക്കപ്പട്ടികയിൽ ഇടംനേടി എങ്കിലും മൂന്നാം സ്ഥാനം ആണ് ലഭിച്ചത്. 

അണ്ടർ 19, അണ്ടർ -20, അണ്ടർ -21 തലങ്ങളിൽ ഫ്രാൻസിനെ പ്രതിനിധാനം ചെയ്ത കളിക്കാരൻ ആണ്  ഗ്രീസ്സ്മാൻ. 2010 യുവേഫ യൂറോപ്യൻ അണ്ടർ -19 ഫുട്ബാൾ ചാമ്പ്യൻഷിപ്പ് സ്വന്തമാക്കിയ ടീമിന്റെ ഭാഗമായിരുന്നു ഇദ്ദേഹം. 2014 ൽ ദേശീയ ടീമിൽ ആദ്യമായി ഇടം ലഭിക്കുകയും ആ വർഷത്തെ ലോകകപ്പിൽ കളിക്കുകയും ചെയ്തു. യുവേഫ യൂറോ 2016 ടൂർണമെന്റിലെ ടോപ്പ് സ്കോറർ, പ്ലെയർ ഓഫ് ദ ടൂർണമെന്റ് എന്നീ പട്ടങ്ങൾ ഗ്രീസ്സ്മാൻ നേടി.  

## കരിയർ സ്ഥിതിവിവരകണക്ക്

### ക്ലബ്ബ്

### അന്താരാഷ്ട്ര മത്സരം

### അന്താരാഷ്ട്ര ഗോളുകൾ
:*As of match played 10 November 2017. France score listed first, score column indicates score after each Griezmann goal.*

## അവലംബം

വർഗ്ഗം:1991-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ഫ്രഞ്ച് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
പേനാക്കത്തി

ലഘുചിത്രം|A simple penknife.
**പേനാക്കത്തി** A **penknife**, or **pen knife**, എന്നാൽ ചെറിയ മടക്കാവുന്ന ഒരു തരം കത്തിയാണ്. ഒരു പേനയുടെ വലിപ്പം മാത്രമുള്ളതിനാലാകാം ഇതിനു പേനാക്കത്തി എന്നു പേരു വന്നത്. പഴയ കാലത്ത് യൂറോപ്പിലും മറ്റും  മഷിയിൽമുക്കിയെഴുതാനായി ഉപയോഗിച്ചിരുന്ന തൂവലിന്റെ അറ്റം കൂർപ്പിക്കുന്നതിനും പിന്നീട് നിബ് കേടു പോക്കുന്നതിനും ഈ കത്തി ഉപയോഗിച്ചുവന്നു.  ഇത്തരം കത്തികൾക്ക് മടക്കാനുള്ള പിടി വേണമെന്നു നിർബന്ധമില്ല. നീളമുള്ള പിടിയിൽ ഉറപ്പിച്ചിക്കുന്ന മൂർച്ചയേറിയ ബ്ലേഡ് ഉള്ള കത്തികളും ഉണ്ട്.

ഇന്ന് ബ്രിട്ടിഷ് ഇംഗ്ലിഷിൽ പേനാക്കത്തിക്ക് മറ്റു ചില രൂപങ്ങളും ധർമ്മങ്ങളും കല്പിക്കുന്നുണ്ട്. പോക്കറ്റിൽ കൊണ്ടു നടക്കാവുന്ന കത്തിക്കും അനേകം വ്യത്യസ്ത ഉപകരണങ്ങൾ ഒത്തുചേർന്ന കത്തിക്കും ഈ പേരു പറഞ്ഞുവരുന്നുണ്ട്.

കഴിഞ്ഞ നൂറുകണക്കിനു വർഷങ്ങൾകൊണ്ട്, അനേകം തരം ഉപയോഗങ്ങളുള്ള വ്യത്യസ്ത ഉപകരണങ്ങളും ബ്ലേഡുകളും ഒത്തുചേർന്ന അനേകതരം കത്തികൾ ഉപയോഗിച്ചുവരുന്നുണ്ട്. മുനയൻ, reamers (ദ്വാരം നിർമ്മിച്ച് ചുരണ്ടി ശരിയാക്കുന്ന ഉപകരണം), കത്രിക, നഖം മിനുസപ്പെടുത്തുന്നതിനുള്ള ഒരു തരം അരം (നെയിൽ ഫൈൽസ്), കോർക്കൂരി, ചവണ, പല്ലിടകുത്തിതുടങ്ങിയവ അവയിൽ ചിലതാണ്.

വിവിധോദ്ദേശ്യ പേനാക്കത്തിക്ക് ഒരു ഉദാഹരണമാണ് സ്വിസ് കത്തി. അനേകം ആവശ്യങ്ങൾക്കായുള്ള വ്യത്യസ്ത തരം കത്തികൾ ഈ കത്തികളുടെ സമൂഹത്തിലുണ്ട്.

ക്ലാസ്പ്നൈഫ് എന്ന ഒരിനം കത്തിയുമുണ്ട്.

## ഇതും കാണൂ
* Ballpoint pen knife
* Penny knife
* Opinel knife
* Skeleton knife
* Pocketknife

## അവലംബം

വർഗ്ഗം:ഗാർഹിക സാമഗ്രികൾ
കനോപ്പസ്

ദക്ഷിണ ഖഗോളത്തിലെ കരീന നക്ഷത്രസമൂഹത്തിലെ പ്രഭയേറിയ നക്ഷത്രമാണ് **കനോപ്പസ്**. ഏറ്റവും പ്രഭയേറിയ നക്ഷത്രങ്ങളിൽ (സൂര്യൻ ഒഴികെ) രണ്ടാംസ്ഥാനമാണ് കനോപ്പസിനുള്ളത്. α കരീന എന്നും ഇത് അറിയപ്പെടുന്നു. ഭാരതീയർ ഇതിനെ അഗസ്ത്യനക്ഷത്രം എന്ന് വിളിക്കുന്നു.

## ദൃശ്യത
നിശാകാശത്ത് ദൃശ്യമായ നക്ഷത്രങ്ങളിൽ ഏറ്റവും പ്രഭയേറിയ നക്ഷത്രമായ സിറിയസ്സും രണ്ടാമതായുള്ള കനോപ്പസ്സും ഏതാണ്ട് ഒരേ കാലത്താണ് ദക്ഷിണഖഗോളത്തിൽ ദൃശ്യമാകുന്നത്. ഇവ 21 മിനിറ്റ് വ്യത്യാസത്തിൽ ധ്രുവരേഖയിലൂടെ കടന്നുപോകും. വർദ്ധിച്ച പ്രഭമൂലം കനോപ്പസ് പ്രഭാതത്തിലും ദൃശ്യമാകും. ദക്ഷിണധ്രുവത്തോടടുത്ത് കാണപ്പെടുന്നതിനാൽ ദക്ഷിണ അക്ഷാംശം 37°18' നും തെക്കുള്ള സ്ഥലങ്ങളിൽ നിന്നും വീക്ഷിച്ചാൽ ഈ നക്ഷത്രത്തെ രാത്രിമുഴുവൻ കാണാൻ കഴിയും. കനോപ്പസും സമീപ നക്ഷത്രങ്ങളും ദക്ഷിണ ഖഗോളധ്രുവവത്തിന് ചുറ്റുമായി വലംവയ്ക്കുന്നതായാണ് കാണപ്പെടുക. ഉത്തര അക്ഷാംശം 37°18'ന് വടക്കുനിന്നും കനേപ്പസിനെ നിരീക്ഷിക്കാനുമാകില്ല.

## പ്രത്യേകതകൾ

കനോപ്പസ് സൗരയൂഥത്തിൽ നിന്നും 313 പ്രകാശവർഷം അകലെയാണ് സ്ഥിതിചെയ്യുന്നത്. കനോപ്പസിന്റെ ഡെക്ലിനേഷൻ -52°41' യും റൈറ്റ് അസൻഷൻ 6മണിക്കൂർ 24 മിനിറ്റും ആണ്. കനോപ്പസിന് സൂര്യനേക്കാൾ 15000 മടങ്ങ് ദ്യുതിയുണ്ട്. ഇതിന്റെ പ്രത്യക്ഷകാന്തിമാനം -0.62 ഉം കേവലകാന്തിമാനം -5.71ഉം ആണ്. ശ്വേത അതിഭീമൻ നക്ഷത്രമായ കനോപ്പസിനെ സ്പെക്ട്രൽ ടൈപ്പ് Fൽ ഉൾപ്പെടുത്തിയിരിക്കുന്നു. ഹിപ്പാർക്കസ് ഉപഗ്രഹം ഇതിന്റെ കാന്തിമാനത്തിൽ 0.1-ന്റെ വ്യതിയാനം രേഖപ്പെടുത്തിയിട്ടുണ്ട്. എന്നാൽ വ്യതിയാനത്തിന്റെ ാവർത്തനകാലം സ്ഥിരീകരിച്ചിട്ടില്ല. കനോപ്പസിന്റെ താപമാനം 6,998 K ആയി കണക്കാക്കിയിരിക്കുന്നു. ഇതിന്റെ ദ്രവ്യമാനം സൂര്യന്റേതിനേക്കാൾ 8.5 മടങ്ങും വ്യാസാർദ്ധം 65 മടങ്ങുമാണ്.

## അവലംബം

വർഗ്ഗം:ജ്യോതിശാസ്ത്രം
വർഗ്ഗം:നക്ഷത്രങ്ങൾ
വർഗ്ഗം:നക്ഷത്രജ്യോതിശാസ്ത്രം
വർഗ്ഗം:തനതു നാമമുള്ള നക്ഷത്രങ്ങൾ‍
നായ വിസിൽ

നായ, വളർത്തുപൂച്ച തുടങ്ങിയ ജന്തുക്കൾക്കുമാത്രം കേൾക്കാനാവുന്നതും മനുഷ്യർക്കു കേക്കാനാവാത്തതുമായ അൾട്രാസോണിക് ശബ്ദം പുറപ്പെടുവിക്കുന്ന ഒരു തരം വിസിൽ ആണ് **നായ വിസിൽ** അഥവാ **ഡോഗ് വിസിൽ** (**നിശ്ശബ്ദ വിസിൽ** എന്നും **ഗാൾട്ടൺ വിസിൽ** എന്നും അറിയപ്പെടുന്നു). നായ, പൂച്ച തുടങ്ങിയവയ്ക്ക് പരിശീലനത്തിനായി ഈ വിസിൽ ഉപയോഗിക്കുന്നു. 1876ൽ ഫ്രാൻസിസ് ഗാൾട്ടൺ ആണ് ഇത്തരം വിസിൽ കണ്ടുപിടിച്ചത്. അദ്ദേഹം ഈ വിസിലിനെപ്പറ്റി തന്റെ പുസ്തകമായ *Inquiries into Human Faculty and its Development*ൽ പരാമർശിച്ചിട്ടുണ്ട്. ഇതിൽ അദ്ദേഹം വീട്ടിൽ വളർത്തുന്ന പൂച്ചകൾ പോലുള്ള വിവിധ തരം ജന്തുക്കൾക്കു കേൾക്കാവുന്ന വിവിധ തരംഗദൈർഘ്യങ്ങളുപയോഗിച്ച് പരീക്ഷണങ്ങൾ നടത്തിയതായി വിവരിക്കുന്നുണ്ട്.

മനുഷ്യരിൽ (കുഞ്ഞുങ്ങൾക്ക്) കേൾക്കാവുന്ന ഉയർന്ന പരിധി ഏതാണ്ട്, 20&nbsp;kilohertz (kHz) ആണ്. ഇത് മദ്ധ്യവയസ്കരിൽ 15–17&nbsp;kHz ആയി കുറയുന്നു.  ഒരു നായക്ക് കേൾക്കാവുന്ന ശബ്ദത്തിന്റെ ഉയർന്ന പരിധി ഏതാണ്ട്, 45&nbsp;kHz ആണ്. എന്നാലിത് പൂച്ചയ്ക്ക്, 64&nbsp;kHz ആകുന്നു. ഇവയുടെ കേൾവിശക്തി ഇത്തരത്തിൽ കൂടിയ റേഞ്ചിൽ ആകാൻ കാരണം അവയുടെ ഇരകളായ എലി പോലുള്ള കരളുന്ന ജീവികളുടെ ഉയർന്ന ത്രംഗദൈർഘ്യമുള്ള ശബ്ദം കേട്ടുമനസ്സിലാക്കാൻ ശ്രമിച്ചതാകാമെന്ന് പറയപ്പെടുന്നു. മിക്ക നായ വിസിലിന്റെയും തരംഗദൈർഘ്യം 23 മുതൽ 54&nbsp;kHz വരെയാണ്. അതിനാൽ, ഈ ശബ്ദങ്ങൾ മനുഷ്യന്റെ കേൾവിശക്തിയേക്കാൾ ഉയർന്ന റേഞ്ചിൽ ആയതിനാൽ അവ നമുക്കു കേൾക്കാനാകില്ല. 

## ഇതും കാണൂ
* അൾട്രാസൗണ്ട്

## അവലംബം

വർഗ്ഗം:ശബ്ദം
വർഗ്ഗം:വളർത്തുമൃഗങ്ങൾ
ഷാഫി ചെറുമാവിലായി

മലയാള സാഹിത്യത്തിലെ ഒരു വിവർത്തകനാണ് **ഷാഫി ചെറുമാവിലായി**. തമിഴ് കൃതികളാണ് ഇദ്ദേഹം മലയാളത്തിലേക്ക് വിവർത്തനം ചെയ്യുന്നത്. 250 തമിഴ് കഥകളും 12 നോവലുകളും മലയാളത്തിലേക്കു മൊഴിമാറ്റം ചെയ്തിട്ടുണ്ട്. കേന്ദ്രസാഹിത്യ അക്കാദമി അവാർഡ് നേടിയ തമിഴ് സാഹിത്യകാരൻ തോപ്പിൽ മുഹമ്മദ് മീരാന്റെ എല്ലാ കഥകളും ഷാഫി മലയാളത്തിലേക്കു വിവർത്തനം ചെയ്തിട്ടുണ്ട്.

1960-ൽ ചെറുമാവിലായിലെ താഴക്കണ്ടി മൊയ്തീന്റെയു മെട്ടയ്ക്ക്താഴെ ആമിനയുടെയും മകനായി ജനിച്ചു. മമ്മാക്കുന്ന് മാപ്പിള എൽ.പി. സ്കൂൾ, ചെറുമാവിലായി യു.പി. സ്കൂൾ, പെരളശേരി ഹൈസ്കൂൾ എന്നിവിടങ്ങളിലായിരുന്നു വിദ്യാഭ്യാസം. പത്താംക്ലാസിനു ശേഷം കുടുംബദാരിദ്ര്യത്താൽ ജോലി അന്വേഷിച്ച് പുണെയിലേക്കു യാത്രയായി. അവിടെ ഒരു സ്ഥാപനത്തിൽ സെയിൽസ്മാനായി നാലുവർഷത്തോളം ജോലി നോക്കി. തുടർന്ന് പത്തുവർഷത്തോളം ബംഗളുരുവിൽ പല കടകളിലായി ജോലി നോക്കി. കെട്ടിട നിർമ്മാണ മേസ്തിരിയുടെ സഹായിയായി ഷാഫി ഇപ്പോൾ ജോലി ചെയ്യുന്നു. തമിഴ് എഴുത്തുകാരുടെ ശുപാർശ പ്രകാരം കേന്ദ്ര സാഹിത്യ അക്കാദമി വിവർത്തന ശിൽപശാലയിൽ  പ്രത്യേക ക്ഷണിതാവായിരുന്നു ഷാഫി.

## പുരസ്കാരങ്ങൾ
തമിഴ് എഴുത്തുകാരൻ തോപ്പിൽ മുഹമ്മദ്‌ മീരാന്റെ 'അനന്ത ശയനം കോളനി' മലയാളത്തിലേക്ക് വിവർത്തനം ചെയ്തതിന് വിവർത്തനത്തിനുള്ള 2010-ലെ 'നല്ലി-ദിശൈ എട്ടും' സാഹിത്യ അവാർഡ്‌ ലഭിച്ചു. 10,000 രൂപയും പ്രശസ്തി പത്രവുമാണ് അവാർഡ്‌. 

## അവലംബം

വർഗ്ഗം:മലയാളം വിവർത്തകർ
മുക്കാമല, കിഴക്കൻ ഗോദാവരി ജില്ല

ആന്ധ്രാപ്രദേശിലെ കിഴക്കൻ ഗോദാവരിയിലെ അംബാജിപ്പേട്ട മണ്ഡലിലെ ഒരു ഗ്രാമമാണ് **മുക്കാമല**. പ്രശസ്തനായ ആസ്ട്രോ ഫിസിസ്റ്റായ അപ്പദ്വെഡുല ലക്ഷ്മി നാരായൻ എന്ന എ എൽ നാരായൻ ഇവിടെയാണു ജനിച്ചത്. 

## ജനസംഖ്യാവിവരം
തെലുഗു ആണ് പ്രാദേശികഭാഷ. മുക്കമലയിലെ ആകെ വിസ്തീർണ്ണം 147 ഹെക്റ്റാർ ആകുന്നു. 

2001ലെ സെൻസസ് പ്രകാരം  Indian census, 2001, താഴെപ്പറയുന്നതാണ് ഇവിടത്തെ ജനസംഖ്യാവിവരം:
* ആകെ ജനസംഖ്യ: 	2,359 ( 560 വീടുകളിൽ)
* പുരുഷന്മാർ: 	1,189
* സ്ത്രീകൾ: 	1,170
* 6-വയസ്സിൽ താഴെയുള്ള കുട്ടികൾ: 254 (ആൺകുട്ടികൾ – 125 പെൺകുട്ടികൾ – 129)
* ആകെ സാക്ഷരർ: 	1,588

## അവലംബം

വർഗ്ഗം:ആന്ധ്രാപ്രദേശിലെ ഗ്രാമങ്ങൾ
ദ ഫിനാൻഷ്യൽ എക്സ്പ്രസ് (ഇന്ത്യ)

ഇന്ത്യയിൽ വാണിജ്യരംഗത്തെ വാർത്തകളുമായി പുറത്തിറങ്ങുന്ന ഒരു ഇംഗ്ലീഷ് ദിനപത്രമാണ് ***ദ ഫിനാൻഷ്യൽ എക്സ്പ്രസ്*** (). 1961 മുതൽ ഇന്ത്യൻ എക്സ്പ്രസ് ഗ്രൂപ്പാണ് ഇത് പ്രസിദ്ധീകരിക്കുന്നത്. ഇന്ത്യയിലെയും അന്താരാഷ്ട്രതലത്തിലെയും വ്യവസായരംഗത്തു സംഭവിക്കുന്ന വാർത്തകളാണ് ഈ ദിനപത്രത്തിലെ പ്രതിപാദ്യ വിഷയം. 

ഇന്ത്യയിൽ സാമ്പത്തികരംഗവുമായി ബന്ധപ്പെട്ട് പ്രസിദ്ധീകരിക്കുന്ന ദിനപത്രങ്ങളിൽ ഏറ്റവും പഴക്കമുള്ളതാണ് ഫിനാൻഷ്യൽ എക്സ്പ്രസ്. നിലവിൽ രാജ്യത്ത് ഏറ്റവും കൂടുതൽ പ്രചാരമുള്ള ദിനപത്രങ്ങളിലൊന്നാണിത്. അഹമ്മദാബാദ്, ബെംഗളൂരു, ചണ്ഡീഗഢ്, ചെന്നൈ, ഡൽഹി, ഹൈദ്രാബാദ്, കൊച്ചി, കൊൽക്കത്ത, ലക്നൗ, മുംബൈ, പൂനെ എന്നീനഗരങ്ങളിൽ നിന്നായി 11 എഡിഷനുകളിലാണ് പത്രം പുറത്തിറങ്ങുന്നത്. അഹമ്മദാബാദിൽ നിന്ന് ഗുജറാത്തി ഭാഷയിലുള്ള എഡിഷനും ഇറങ്ങുന്നുണ്ട്. ഇന്ത്യയിലെ എല്ലാ പ്രധാനപ്പെട്ട സ്ഥലങ്ങളിലും കാര്യാലയങ്ങൾ പ്രവർത്തിക്കുന്നുണ്ടെങ്കിലും ഫിനാൻഷ്യൽ എക്സ്പ്രസിന്റെ ആസ്ഥാനമന്ദിരം ഡൽഹിയിലാണ് സ്ഥിതിചെയ്യുന്നത്.

## അവലംബം

## പുറംകണ്ണികൾ
* 
* Financial Express ePaper (E-Paper – Digital Replica of the newspaper)
* ''Financial Express Hindi'' website

വർഗ്ഗം:ഇന്ത്യയിലെ ഇംഗ്ലീഷ് ദിനപത്രങ്ങൾ
വർഗ്ഗം:ഇന്ത്യയുടെ സമ്പദ്‌വ്യവസ്ഥ
ഗ്ലോബൽ ബൈയോഡൈവേഴ്സിറ്റി ഇൻഫർമേഷൻ ഫെസിലിറ്റി

ജൈവവൈവിധ്യവുമായി ബന്ധപ്പെട്ട വിവരങ്ങൾ ഇന്റർനെറ്റ് വഴി പൊതുജനത്തിന് ലഭ്യമാക്കുക എന്ന ലക്ഷ്യത്തോടെ പ്രവർത്തിക്കുന്ന ഒരു അന്താരാഷ്ട്ര സംഘടനയാണ് **ഗ്ലോബൽ ബൈയോഡൈവേഴ്സിറ്റി  ഇൻഫർമേഷൻ ഫെസിലിറ്റി**, **Global Biodiversity Information Facility** (**GBIF**). ലോകംമുഴുവനുമുള്ള വിവിധ സ്ഥാപനങ്ങളാണ് ഇതിനുള്ള വിവരങ്ങൾ ലഭ്യമാക്കുന്നത്.  ജീവജാലങ്ങളുടെ ശാസ്ത്രീയമായ വർഗ്ഗീകരണവും വിതരണവും സംബന്ധിച്ച വിവരങ്ങളാണ് പ്രധാനമായും ഇങ്ങനെ ലഭ്യമാക്കുന്നത്.

ജൈവവൈവിധ്യവുമായി ബന്ധപ്പെട്ട വിവരങ്ങളുടെ സ്വതന്ത്രവും തുറവിയുള്ളതുമായ ലഭ്യത ഉറപ്പുവരുത്തുകവഴി സുസ്ഥിര വികസനത്തിന്  അസ്ഥിവാരമിടുകയാണ്  GBIF ന്റെ ലക്ഷ്യം.

## External links

* GBIF website
* Short description of GBIF
* GBIF network
* Data publishers

വർഗ്ഗം:അന്താരാഷ്ട്ര സംഘടനകൾ
വർഗ്ഗം:പരിസ്ഥിതിസംരക്ഷണ സംഘടനകൾ
എടപ്പാടി കെ. പളനിസാമി

തമിഴ്നാട് സംസ്ഥാന മുൻഖ്യമന്ത്രിയാണ് **എടപ്പാടി കെ. പഴനിസാമി** (ജനനം: 12 മേയ് 1954). ഓൾ ഇന്ത്യ അണ്ണാ ദ്രാവിഡ മുന്നേറ്റ കഴകത്തിന്റെ മുതിർന്ന നേതാക്കളിലൊരാളായ ഇദ്ദേഹം 16 ഫെബ്രുവരി 2017-യിൽ തമിഴ്നാടിന്റെ 8-ആമത്തെ മുഖ്യമന്ത്രിയായി സ്ഥാനം ഏറ്റു.

## ജീവിതരേഖ
### ജനനം, വിദ്യാഭ്യാസം
സേലം ജില്ലയിൽ എടപ്പാടിയിലെ നെടുങ്കുളത്തെ ഒരു കർഷകകുടുംബത്തിൽ 1954 മാർച്ച് രണ്ടിന് ജനനം. പടിഞ്ഞാറൻ തമിഴ്നാട്ടിലെ പ്രബല സമുദായമായ കൊങ്ങുവെള്ളാള ഗൗണ്ടർ വിഭാഗത്തിൽപെട്ട കറുപ്പഗൗഡരും തവുസുതായമ്മാളുമാണ് മാതാപിതാക്കൾ. ഈറോഡ് വാസകി കോളേജിലായിരുന്നു പളനിസാമിയുടെ ബിരുദപഠനം.
### രാഷ്ട്രീയത്തിൽ
കോളേജ് പഠനകാലത്ത് എം.ജി.ആറിൽ ആകൃഷ്ടനായി എ.ഐ.എ.ഡി.എം.കെ പ്രവർത്തകനായി. പിന്നീട് എടപ്പാടിയിലെ പാർട്ടി സെക്രട്ടറിയായി പ്രാദേശിക നേതൃസ്ഥാനത്തേക്കുയർന്നു. എം.ജി. ആറിൻെറ മരണത്തെ തുടർന്ന് 1987-ൽ പാർട്ടി പിളർന്നപ്പോൾ പളനിസാമി ജയലളിതയുടെ പക്ഷത്തു നിന്നു.

ഇദ്ദേഹത്തിന്റെ മികച്ച സംഘാടനപാടവം ശ്രദ്ധയിൽ പെട്ട ജയലളിത 1990-ൽ അവർ എ.ഐ.എ.ഡി.എം.കെയുടെ നേതൃത്വത്തിലേക്കുയർന്നപ്പോൾ പളനിസാമിയെ സേലം ജില്ലയിലെ വടക്കുഭാഗത്തിൻെറ ചുമതലയുള്ള സെക്രട്ടറിയാക്കി.

1989-ൽ എടപ്പാടി നിയോജകമണ്ഡലത്തിൽനിന്നാണ് പളനിസാമി ആദ്യമായി നിയമസഭയിലെത്തുന്നത്. 1991-ലും ഇതേ മണ്ഡലത്തിൽ നിന്നും ഇദ്ദേഹം വീണ്ടും നിയമസഭാംഗമായി. എന്നാൽ 1996-ലെ നിയമസഭാ തെരഞ്ഞെടുപ്പിൽ ഡി.എം.കെയുടെ സംഖ്യകക്ഷിയായിരുന്ന പി.എം.കെ-യുടെ സ്ഥാനാർത്ഥിയോട് പരാജയപ്പെട്ടു. 1998-ലെ ലോക്‌സഭാ തെരഞ്ഞെടുപ്പിൽ തിരുച്ചെങ്കോട്ടെ മണ്ഡലത്തിൽ നിന്നും പളനിസാമി ലോക്‌സഭാംഗമായി തെരഞ്ഞെടുക്കപ്പെട്ടു. എന്നാൽ എ.ഐ.എ.ഡി.എം.കെ പിന്തുണ പിൻവലിച്ചതിനെത്തുടർന്ന് എ.ബി. വാജ്‌പേയിയുടെ നേതൃത്വത്തിലുള്ള കേന്ദ്രസർക്കാരിന് രാജി വെക്കേണ്ടതായി വന്നു. തുടർന്ന് 1999-ൽ നടന്ന ലോക്സഭാതെരഞ്ഞെടുപ്പിലും, 2004-ലെ ലോക്സഭാതെരഞ്ഞെടുപ്പിലും പളനിസാമി മത്സരിച്ചെങ്കിലും പരാജയപ്പെടുകയാണുണ്ടായത്.

2011-ൽ വീണ്ടും എടപ്പാടി മണ്ഡലത്തിൽ തിരിച്ചെത്തിയ പളനിസാമി 34,738 വോട്ടിന്റെ ഭൂരിപക്ഷത്തിൽ ജയിച്ച് ജയലളിതയുടെ മന്ത്രിസഭയിലെ അംഗമായി. 2016-ലെ തിരഞ്ഞെടുപ്പിൽ ഭൂരിപക്ഷം 42,022 ആയി ഉയർത്തിയ പളനിസാമി, ജയലളിതയുടെ മന്ത്രിസഭയിൽ ജയലളിതക്കും പനീർശെൽവത്തിനും ശേഷമുള്ള പ്രധാന നേതാവായി മാറി. ജയലളിതയുടെയും പിന്നീട് പനീർസെൽവത്തിൻെറയും മന്ത്രിസഭകളിൽ ദേശീയപാത, ചെറുതുറമുഖ വകുപ്പ് എന്നിവയുടെ ചുമതലകളായിരുന്നു ഇദ്ദേഹം വഹിച്ചിരുന്നത്.

## അവലംബം

വർഗ്ഗം:തമിഴ്‌നാട്ടിലെ മുഖ്യമന്ത്രിമാർ
വർഗ്ഗം:1954-ൽ ജനിച്ചവർ
ഇന്റഗ്രേറ്റഡ് ടാക്‌സൊനമിക് ഇൻഫർമേഷൻ സിസ്റ്റം

ജീവജാലങ്ങളുടെ ജൈവവർഗ്ഗീകരണശാസ്ത്രവുമായി ബന്ധപ്പെട്ട സുസ്ഥിരവും വിശ്വാസയോഗ്യവുമായ വിവരങ്ങൾ ലഭ്യമാക്കുക എന്ന ഉദ്ദേശത്തോടെ അമേരിക്കൻ ഗവർമെന്റിന്റെ സഹായത്തോടെ നിർമ്മിച്ചിരിക്കുന്ന ഒരു പങ്കാളിത്ത സ്ഥാപനമാണ്  **ഇന്റഗ്രേറ്റഡ് ടാക്‌സൊനമിക്  ഇൻഫർമേഷൻ സിസ്റ്റം**, **Integrated Taxonomic Information System** (**ITIS**). 1996 ഇൽ ഇത് അമേരിക്കൻ ഗവർമെന്റിന്റെ ഭാഗമായി തുടങ്ങുകയും പിന്നീട്  കാനഡ and മെക്സിക്കോ എന്നീ രാജ്യങ്ങളിൽനിന്നുകൂടിയുള്ള പങ്കാളിത്തത്തോടെ ഒരു അന്തർദേശീയ സംഘടനയായി മാറുകയും ചെയ്തു. സ്മിത്‌സോണിയൻ ഇൻസ്റ്റിറ്റ്യൂഷൻ ഉൾപ്പെടെയുള്ള സ്ഥാപങ്ങളിലെ വിദക്തരുടെ സഹായത്തോടെയാണ് ഇതിന്റെ ഡാറ്റാബേസ് നിർമിച്ചിരിക്കുന്നത്. ഇതിന്റെ പ്രധാന ശ്രദ്ധ അമേരിക്കൻ ജൈവവൈവിധ്യമാണെങ്കിലും ലോകം മുഴുവനുമുള്ള വിവിധ സ്ഥാപനങ്ങളുമായി ഇത് സഹകരിച്ചു പ്രവർത്തിക്കുന്നു.

## [[ഡാറ്റാബേസ്]]
May 2016 ഇൽ 839,000 സ്പീഷീസുകളുടെ വിവരങ്ങൾ ഇവരുടെ ഡാറ്റാബേസിൽ ഉണ്ട്. ITIS-ഇൽ ഉള്ള വിവരങ്ങളെല്ലാം ഉച്ചതമായ അവലംബങ്ങൾ നൽകി സൗജന്യമായി ഉപയോഗിക്കാവുന്നതാണ്.

## [[കാറ്റലോഗ് ഓഫ് ലൈഫ്]]

ITIS ഉം അതിന്റെ അന്താരാഷ്ട്രപങ്കാളിയായ Species 2000, ഉം ചേർന്ന്  എല്ലാവർഷവും കാറ്റലോഗ് ഓഫ് ലൈഫ് എന്ന ഒത്തു നോക്കുന്നതിനുള്ള പട്ടിക ലഭ്യമാക്കുന്നു. May 2012 വരെ നോക്കിയാൽ Catalogue of Life-ഇൽ 1.4 ദശലക്ഷം സ്പീഷീസുകളുടെ വിവരങ്ങൾ ലഭ്യമാണ്.

## അംഗങ്ങൾ
* Agriculture and Agri-Food Canada
* Comisión Nacional para el Conocimiento y Uso de la Biodiversidad (CONABIO)
* National Oceanic and Atmospheric Administration
* National Park Service
* NatureServe
* സ്മിത്‌സോണിയൻ ഇൻസ്റ്റിറ്റ്യൂഷൻ
* United States Department of Agriculture
* United States Environmental Protection Agency
* United States Geological Survey
* United States Fish and Wildlife Service

## ഇതും കാണുക
* Encyclopedia of Life
* PlantList
* Wikispecies
* World Register of Marine Species

## അവലംബം

## പുറത്തേക്കുള്ള കണ്ണികൾ
* Integrated Taxonomic Information System (ITIS)
* Canada Interface: Integrated Taxonomic Information System (ITIS*CA)
* Mexico Interface: Sistema Integrado de Información Taxonómica (SIIT*MX) (archived link)
* Brasil Interface: Sistema Integrado de Informação Taxonômica – (SIIT*Brasil)

വർഗ്ഗം:അന്താരാഷ്ട്ര സംഘടനകൾ
ജയിംസ് വില്യം ഫുൾബ്രൈറ്റ്

അമേരിക്കൻ സെനറ്ററും ദീർഘകാലം അമേരിക്കൻ സെനറ്റിൽ വിദേശകാര്യസമിതിയുടെ അദ്ധ്യക്ഷനുമായി പ്രവർത്തിച്ച വ്യക്തിയാണ് **വില്ല്യം ഫുൾബ്രൈറ്റ്**.1945 മുതൽ 1974 വരെ അദ്ദേഹം പദവിയിലിരുന്നു.ഫുൾബ്രൈറ്റ് പ്രോഗ്രാം എന്ന വിദ്യാഭ്യാസ പദ്ധതി വിഭാവനം ചെയ്ത വ്യക്തിയുമാണ് ഫുൾബ്രൈറ്റ്.

## അവലംബം

## പുറം കണ്ണികൾ

* US Department of State biography
* The Two Americas (Conclusion in "The Arrogance of Power")
* 
* A collection of works by J. William Fulbright
* 

വർഗ്ഗം:1905-ൽ ജനിച്ചവർ
വർഗ്ഗം:ഏപ്രിൽ 9-ന് ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ഫെബ്രുവരി 9-ന് മരിച്ചവർ
ഫുൾബ്രൈറ്റ് സ്കോളർഷിപ്പ്

അമേരിക്കൻ സെനറ്ററായിരുന്ന ജയിംസ് വില്യം ഫുൾബ്രൈറ്റ് 1946ൽ വിഭാവനം ചെയ്ത ഉന്നതവിദ്യാഭ്യാസസഹായ പദ്ധതിയാണ്ഫുൾബ്രൈറ്റ് സ്കോളർഷിപ്പ്. ഈ പദ്ധതിക്കു കീഴിൽ വർഷം തോറും 8,000 ഗ്രാന്റുകൾ, അന്താരാഷ്ട്രതലത്തിൽ  ഗവേഷണ വിദ്യാർത്ഥികൾ,പണ്ഡിതർ,കലാകാരന്മാർ,അദ്ധ്യാപകർ,ബിരുദ-ബിരുദാനന്തര വിദ്യാർത്ഥികൾ എന്നിവർക്കായി നിലവാരത്തിന്റെ മാനദണ്ഡത്തിൽ മാത്രം നൽകിവരുന്നു. 155 രാജ്യങ്ങളിൽ നിന്നുമുള്ള അപേക്ഷകരെ ഇതിനായി പരിഗണിക്കുന്നുണ്ട്.
## അവലംബം

വർഗ്ഗം:സ്കോളർഷിപ്പുകൾ
കാറ്റലോഗ് ഓഫ് ലൈഫ്

ഇന്റഗ്രേറ്റഡ് ടാക്‌സൊനമിക് ഇൻഫർമേഷൻ സിസ്റ്റവും Species 2000-ഉം ചേർന്ന് ഭൂമിയിലുള്ള എല്ലാ ജീവജാലങ്ങളുടെയും ഒരു സംക്ഷിപ്ത പട്ടിക ലഭ്യമാക്കുക എന്ന ഉദ്ദേശത്തോടെ 2001-ൽ തുടങ്ങിയതാണ് **കാറ്റലോഗ് ഓഫ് ലൈഫ് **, **Catalogue of Life**.  ഈ പട്ടികയിൽ ഇപ്പോൾ വിദഗ്ദ്ധ സ്ഥാപനങ്ങൾ സൂക്ഷ്‌മപരിശോധന നടത്തിയ 156 ജൈവവർഗ്ഗീകരണശാസ്ത്ര ഡാറ്റാബേസുകൾ ഉണ്ട്. ഈ പട്ടികയിൽ മാസംതോറും പുതുക്കുന്ന ഒരു ചലനാത്മകമായ പതിപ്പും ഒരു വാർഷികപ്പതിപ്പും ഉൾപ്പെടുന്നു.

ഈ പട്ടികയുടെ 17-ആം പതിപ്പിൽ നിലവിലുള്ളതും വംശംനാശം വന്നതുമായ 1.7 ദശലക്ഷം സ്പീഷീസുകളുടെ വിവരങ്ങളുണ്ട്. ഇത് ശാസ്ത്രലോകത്തിന് ഇതുവരെ അറിവുള്ള 1.9 ദശലക്ഷം സ്പീഷീസുകളുടെ 3/4-ൽ ഉപരിയാണ്.

## ഇത് കാണുക
*ARKive
*Encyclopedia of Life
*GBIF Global Biodiversity Information Facility
*Global biodiversity
*Integrated Taxonomic Information System ITIS
*Wikispecies
*World Register of Marine Species

## അവലംബം

## പുറത്തേക്കുള്ള കണ്ണികൾ
* Catalogue of Life: monthly updated editions 
* 2017 Annual Checklist, 1,713,852 species (incl. extinct)
* 2016 Annual Checklist, 1,640,969 species
* 2015 Annual Checklist, 1,606,554 species
* 2014 Annual Checklist, 1,578,063 species
* 2013 Annual Checklist, 1,352,112 species
* 2012 Annual Checklist, 1,404,038 species
* 2011 Annual Checklist, 1,347,224 species
* 2010 Annual Checklist, 1,257,735 species
* 2009 Annual Checklist, 1,160,711 species
* 2008 Annual Checklist, 1,105,589 species
* 2007 Annual Checklist, 1,008,965 species
* 2006 Annual Checklist, 884,552 species
* 2005 Annual Checklist, 526,323 species
* A list of contributing databases 
* Catalogue of Life Twitter

വർഗ്ഗം:ഇന്റർനെറ്റ് വിജ്ഞാനകോശങ്ങൾ
വർഗ്ഗം:സ്വതന്ത്ര വിജ്ഞാനകോശങ്ങൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
പിജിയൻ ഐലൻഡ് ദേശീയോദ്യാനം

ശ്രീലങ്കയിലെ രണ്ടു മറൈൻ ദേശീയോദ്യാനങ്ങളിലൊന്നാണ് **പിജിയൻ ഐലൻഡ് ദേശീയോദ്യാനം**. കിഴക്കൻ പ്രവിശ്യയിലെ തീരദേശപട്ടണമായ നിലവേലിയിൽ നിന്ന് ഒരു കിലോമീറ്റർ അകലത്തിൽ 471.429 ഹെക്ടർ വിസ്തീർണ്ണത്തിൽ വ്യാപിച്ചു കിടക്കുന്ന ദേശീയോദ്യാനം ആണിത്. ഈ ദ്വീപിൽ മാടപ്രാവുകൾ കൂട്ടമായി കാണുന്നതുകൊണ്ടാണ് ഈ പ്രദേശത്തിന് ഈ പേർ ലഭിച്ചത്. ശ്രീലങ്കയിൽ ഇന്ന് അവശേഷിക്കുന്ന ഏറ്റവും കൂടുതൽ പവിഴപ്പുറ്റുകൾ (200 മീറ്റർ നീളവും 100 മീറ്റർ വിസ്താരവും) കാണപ്പെടുന്നത് ഈ പ്രദേശത്താണ്. 1963 -ൽ ഈ ദേശീയോദ്യാനം വന്യമൃഗസങ്കേതമായി നാമനിർദ്ദേശം ചെയ്യപ്പെട്ടുവെങ്കിലും 2003 -ൽ ശ്രീലങ്കയിലെ 17-ാമത്തെ ദേശീയോദ്യാനമായി മാറ്റുകയുണ്ടായി. ബ്രിട്ടീഷുകാരുടെ കോളനി വാഴ്ചക്കാലത്ത് ഈ പ്രദേശം വെടിവെയ്ക്കൽ പരിശീലനത്തിനു വേണ്ടി ഉപയോഗിച്ചിരുന്നു. 2004-ലെ ഇന്ത്യൻ മഹാസമുദ്രത്തിൽ രൂപപ്പെട്ട സുനാമി ബാധിത പ്രദേശങ്ങളിലൊന്നാണിത്.  പാറകൾ നിറഞ്ഞ ചെറുദ്വീപുകൾകൊണ്ട് ചുറ്റപ്പെട്ടതാണ് പിജിയൻ ഐലൻഡ് ദേശീയോദ്യാനം. ഈ പ്രദേശം സ്കൂബ ഡൈവിംഗിനായി ഉപയോഗിക്കുന്നു. നിയന്ത്രണമില്ലാത്ത വിനോദ സഞ്ചാരം പവിഴപ്പുറ്റുകളുടെ നാശത്തിനും, ഇവിടത്തെ ജൈവവൈവിധ്യവും ഈ പ്രദേശങ്ങളിലെ  മത്സ്യസമ്പത്തും ഗണ്യമായി കുറയാൻ കാരണമായി തീർന്നിട്ടുണ്ട്. പ്രസിദ്ധിയാർജ്ജിച്ച സെയിന്റ് ലൂസിയ പിജിയൻ ഐലൻഡ്  ദേശീയ ചരിത്രോദ്യാനത്തിലാണ് സ്ഥിതിചെയ്യുന്നത്.
## ചരിത്രം
ചരിത്രത്തിൽ ഇടം നേടിയ ഒരു പ്രദേശമാണ് പിജിയൻ ഐലൻഡ്. ഏകദേശം എ.ഡി. 1000-ത്തോടടുപ്പിച്ച് *കരീബുകൾ* ഇവിടെയെത്തിച്ചേരുന്നതുവരെ *അരവാക്ക്* ജനങ്ങൾ ആയിരുന്നു ഇവിടത്തെ തദ്ദേശവാസികൾ. ഗുഹയിൽ പാർത്തിരുന്നവർ മത്സ്യങ്ങളെയും ചെറുമൃഗങ്ങളെയും, ഷെൽഫിഷും,അവിടെയുള്ള പഴങ്ങളും കഴിച്ചാണ് ജീവിച്ചിരുന്നത്. ഫ്രഞ്ച് കടൽകൊള്ളക്കാരനായ ഫ്രാൻസോയിസ് ലെ ക്ലെർക്ക് ദ്വീപിൽ എത്തുകയും അവിടെ സ്ഥിരമായി താമസിക്കുകയും അവിടെ അടിസ്ഥാനമുറപ്പിക്കുകയും ചെയ്തു. കരീബുകൾ സമാധാനത്തോടെ അദ്ദേഹത്തെ സേവിച്ചുപോന്നു. 1778-ൽ ബ്രിട്ടീഷ് അഡ്മിറൽ ജോർജ്ജ് റോഡ്നി ദ്വീപിലെത്തുകയും അവിടെ കുന്നിൽ കോട്ട നിർമ്മിക്കുകയും ചെയ്തു. ഇതാണ് റോഡ്നി കോട്ട. തുടർന്ന് ദ്വീപുവാസികളെയെല്ലാം അവിടെനിന്ന് ഒഴിപ്പിക്കുകയും അവിടെയുള്ള മരങ്ങളെയെല്ലാം മുറിച്ചു മാറ്റുകയും ചെയ്തു. 1782-ലെ ബാറ്റിൽ ഓഫ് സെയിന്റ്സ് യുദ്ധത്തിൽ ഫ്രഞ്ചുകാരെ തോല്പിച്ചു.

## കാലാവസ്ഥ
സമുദ്രനിരപ്പിൽ നിന്ന് 44.8 മീറ്റർ ഉയരത്തിൽ ശ്രീലങ്കയിലെ വരണ്ടമേഖലയിലാണ് ഈ ദേശീയോദ്യാനം സ്ഥിതിചെയ്യുന്നത്. ഇവിടത്തെ വാർഷിക താപനില 27.0 °C (80.6 °F) ആണ്. വർഷപാതം 1,000–1,700 മില്ലിമീറ്ററാണ് ലഭിക്കുന്നത്. ഒക്ടോംബർ മുതൽ മാർച്ച് വരെ വടക്കു-കിഴക്കൻ മൺസൂൺ ആണ് ഇവിടെ അനുഭവപ്പെടുന്നത്.

## സസ്യജന്തുജാലങ്ങൾ

അക്റോപോറ ജീനസിൽപ്പെട്ട പവിഴപ്പുറ്റുകൾ ആണ് ഇവിടെ കൂടുതലും കാണപ്പെടുന്നത്. കുറച്ച് മോൺടിപോറ ജീനസിൽപ്പട്ട പവിഴപ്പുറ്റുകളും കണ്ടുവരുന്നു. ഫവിഡേ, മസ്സിഡേ,പോർട്ടിഡേ എന്നീ ഇനങ്ങളും പാറകൾ നിറഞ്ഞ ദ്വീപിനുചുറ്റുമായി കാണപ്പെടുന്നു. സിനുലേരിയ, ലോബോഫൈറ്റൻ, സാർകോഫൈറ്റൻ എന്നീ മൃദുവായ പവിഴപ്പുറ്റുകൾ ഇവിടെയുള്ളതായി നിരീക്ഷണത്തിൽപ്പെട്ടിട്ടുണ്ട്. തുറമുഖത്തിലെ പവിഴപ്പുറ്റുകളിൽ നട്ടെല്ലുള്ളതും അല്ലാത്തതുമായ ജീവികൾ ഇവിടെ ആവാസവ്യവസ്ഥ ഒരുക്കിയിരിക്കുന്നു.100 വർഗ്ഗത്തിൽപ്പെട്ട പവിഴപ്പുറ്റുകളും 300 വർഗ്ഗത്തിൽപ്പെട്ട കോറൽ റീഫ് ഫിഷും ദേശീയോദ്യാനത്തിനുചുറ്റുമുള്ള ട്രിൻകോമാലീ പ്രദേശത്തുള്ളതായി രേഖപ്പെടുത്തിയിരിക്കുന്നു. കറുത്ത ചിറകൻ സ്രാവും, ജുവനൈൽ ഷാർക്കും ഈ പ്രദേശത്ത് കാണപ്പെടുന്നു. ഹാക്സ്ബിൽ കടലാമ, പച്ചക്കടലാമ, ഒലീവ് റിഡ്‌ലി കടലാമ, കടലാമ എന്നിവയെയും ഈ പ്രദേശത്ത് കാണപ്പെടുന്നു.
## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:ശ്രീലങ്കയിലെ ദേശീയോദ്യാനങ്ങൾ
ശവപ്പെട്ടി കുംഭകോണം

1999-ലെ കാർഗിൽ യുദ്ധവുമായി ബന്ധപ്പെട്ട് എ.ബി. വാജ്പേയിയുടെ നേതൃത്വത്തിലുള്ള എൻ.ഡി.എ. സർക്കാരിനു നേരിടേണ്ടി വന്ന ഒരു അഴിമതിക്കേസാണ് **ശവപ്പെട്ടി കുംഭകോണം**. കാർഗിൽ യുദ്ധകാലത്ത് സൈനികരുടെ മൃതദേഹങ്ങൾ കൊണ്ടുപോകാൻ അമേരിക്കയിൽ നിന്ന് ഗുണമേന്മ കുറഞ്ഞ 500  അലൂമിനിയം പെട്ടികൾ വാങ്ങിയതിൽ വ്യാപകമായ അഴിമതി നടന്നുവെന്നാണ് കേസ്. 2001-ൽ കൺട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ (സി.എ.ജി.) സമർപ്പിച്ച റിപ്പോർട്ടിൽ  1 കോടി 47ലക്ഷം രൂപയുടെ അഴിമതിയാണ് രേഖപ്പെടുത്തിയിരുന്നത്. 

2005-ൽ യു.പി.എ. സർക്കാർ ഇതുസംബന്ധിച്ച് വിശദമായ അന്വേഷണം നടത്തുവാൻ  സി.ബി.ഐ.യോടു നിർദ്ദേശിച്ചു. ശവപ്പെട്ടി വാങ്ങിയതിൽ അഴിമതി നടന്നുവെന്ന് സി.ബി.ഐ. കണ്ടെത്തുകയും 2006-ൽ കേസെടുക്കുകയും ചെയ്തു.

അമേരിക്കൻ പൗരൻ വിക്ടർ ബൈസയായിരുന്നു ശവപ്പെട്ടികളുടെ ഇടനിലക്കാരൻ. ഇയാൾക്കും മൂന്ന് സൈനികോദ്യോഗസ്ഥർക്കുമെതിരെ വഞ്ചന, ക്രിമിനൽ ഗൂഢാലോചന, ഔദ്യോഗിക പദവി ദുരുപയോഗം ചെയ്യൽ എന്നീ കുറ്റങ്ങൾ ചുമത്തി 2009-ൽ സി.ബി.ഐ. കേസിന്റെ കുറ്റപത്രം സമർപ്പിച്ചു. കാർഗിൽ യുദ്ധസമയത്തെ ഇന്ത്യൻ പ്രതിരോധ മന്ത്രി ജോർജ് ഫെർണാണ്ടസിനെതിരെയും അഴിമതിയാരോപണം ഉയർന്നെങ്കിലും അദ്ദേഹത്തെ സി.ബി.ഐ. പ്രതിചേർത്തിരുന്നില്ല.

കേസിലെ പ്രതിപ്പട്ടികയിലുണ്ടായിരുന്ന റിട്ട. മേജർ ജനറൽ അരുൺ റോയ്, റിട്ട. കേണൽ എസ്. കെ. മാലിക്, എഫ്.ബി. സിംഗ് എന്നിവർക്കു വിക്ടർ ബൈസയുമായി ബന്ധമുണ്ടെന്നു തെളിയിക്കുവാൻ സി.ബി.ഐ.ക്കു കഴിഞ്ഞില്ല. തുടർന്ന് 2013 ഡിസംബറിൽ സി.ബി.ഐ. പ്രത്യേക കോടതി ഇവരെ വെറുതേവിട്ടയച്ചു. ഇതിനെതിരെ സുപ്രീം കോടതിയിൽ സമർപ്പിക്കപ്പെട്ട പൊതുതാൽപര്യ ഹർജി  2015 ഒക്ടോബർ 13-ന് ചീഫ് ജസ്റ്റിസ് ടി.എസ്. ഠാക്കൂർ അധ്യക്ഷനായ ബെഞ്ച് തള്ളുകയും കുറ്റാരോപിതരെയെല്ലാം വെറുതേവിട്ടുകൊണ്ട് ഉത്തരവ് പുറപ്പെടുവിക്കുകയും ചെയ്തു.

## അവലംബം

വർഗ്ഗം:അഴിമതികൾ
വർഗ്ഗം:ഇന്ത്യയിലെ രാഷ്ട്രീയ കുംഭകോണങ്ങൾ
ശ്രീ

**ശ്രീ** എന്ന വാക്കിനാൽ താഴെ പറയുന്ന എന്തിനെയും വിവക്ഷിക്കാം.

*ശ്രീ (രാഗം)
*ശ്രീ (ഉക്തച്ഛന്ദസ്സ്)
*ശ്രീ (ആദരസൂചകം)
*ശ്രീ (നടൻ)
*മഹാലക്ഷ്മി
ബംഗാരു ലക്ഷ്മൺ

ഭാരതീയ ജനതാപാർട്ടിയുടെ മുൻ ദേശീയ അദ്ധ്യക്ഷനും (2000-2001) 1999-2004-ലെ  
കേന്ദ്രമന്ത്രിസഭയിൽ സംസ്ഥാന റെയിൽവേ മന്ത്രിയുമായിരുന്നു **ബംഗാരു ലക്ഷ്മൺ.** ** (17 മാർച്ച് 1939 – 1 മാർച്ച് 2014)** പ്രതിരോധവകുപ്പുമായി ബന്ധപ്പെട്ട അഴിമതിക്കേസിൽ നാലു വർഷത്തെ തടവിനു ശിക്ഷിക്കപ്പെട്ടിരുന്നു. തെഹൽക എന്ന മാദ്ധ്യമമാണ് അഴിമതി സംബന്ധിച്ച വിവരങ്ങൾ പുറത്തുകൊണ്ടുവന്നത്.
വാർധക്യ സഹജമായ അസുഖങ്ങളെ തുടർന്ന് ചികിത്സയിലിരിക്കെ
2014 മാർച്ച് ഒന്നിന് അന്തരിച്ചു.

## ജീവിതരേഖ
അവിഭക്ത ആന്ധ്ര പ്രദേശിലെ ഹൈദരാബാദിലെ ഒരു ദളിത് കുടുംബത്തിൽ ബംഗാരു നരസിംഹയുടേയും ശിവമ്മയുടേയും മകനായി 1939 മാർച്ച് 17ന് ജനനം. ഗവ. ഹൈസ്കൂൾ നമ്പള്ളിയിൽ നിന്ന് പ്രാഥമിക വിദ്യാഭ്യാസം നേടിയ ലക്ഷ്മൺ നമ്പള്ളി സായാഹ്ന കോളേജിൽ നിന്ന് ബിരുദവും ഹൈദരാബാദിലെ ഒസ്മാനിയ യൂണിവേഴ്സിറ്റിയിൽ നിന്ന് എൽ.എൽ.ബിയും നേടി.

1958-ൽ സംസ്ഥാന വൈദ്യുതി വകുപ്പിൽ ചേർന്ന് ഔദ്യോഗിക ജീവിതമാരംഭിച്ച ലക്ഷ്മൺ 1962-ൽ ഇന്ത്യൻ റെയിൽവേയിലും 1965-ൽ ആന്ധ്ര പ്രദേശ് അക്കൗണ്ടൻറ് ജനറൽ ഓഫീസിലും ജോലി നോക്കിയെങ്കിലും മുഴുവൻ സമയ പൊതുപ്രവർത്തനത്തിനു വേണ്ടി 1969-ൽ ജോലി രാജിവച്ചു.

1953-ൽ പതിനാലാമത്തെ വയസിൽ രാഷ്ട്രീയ സ്വയം സേവക സംഘത്തിൽ ചേർന്നതോടെയാണ് രാഷ്ട്രീയ ജീവിതമാരംഭിക്കുന്നത്.
1970-ൽ ഭാരതീയ ജനസംഘത്തിൽ അംഗമായി രാഷ്ട്രീയ പ്രവർത്തനമാരംഭിച്ച ലക്ഷ്മൺ 
1973 മുതൽ 1977 വരെ ആന്ധ്ര പ്രദേശ് ജനസംഘത്തിൻ്റെ സംസ്ഥാന സെക്രട്ടറിയായും
1978-ൽ ജനതാ പാർട്ടി സംസ്ഥാന സെക്രട്ടറിയായും 1980-ൽ ബി.ജെ.പി രൂപീകരിച്ചപ്പോൾ സംസ്ഥാന കൺവീനറായും പ്രവർത്തിച്ചു.

1980 മുതൽ 1986 വരെ ആന്ധ്രപ്രദേശ് നിയമസഭ കൗൺസിൽ അംഗമായിരുന്ന ലക്ഷ്മൺ
1980 മുതൽ 1985 വരെ ആന്ധ്ര പ്രദേശ് ബി.ജെ.പി.യുടെ സംസ്ഥാന ജനറൽ സെക്രട്ടറിയായും 1986 മുതൽ 1998 വരെ സംസ്ഥാന ബി.ജെ.പി അധ്യക്ഷനായും പ്രവർത്തിച്ചു. 

1996 മുതൽ 2002 വരെ ഗുജറാത്തിൽ നിന്നുള്ള രാജ്യസഭാംഗമായിരുന്നു.
1999 മുതൽ 2002 വരെ മൂന്നാം വാജ്പേയി മന്ത്രിസഭയിലെ സംസ്ഥാന ചുമതലയുള്ള റെയിൽവേ മന്ത്രിയായും പ്രവർത്തിച്ചു.

2000 ആണ്ടിൽ ബി.ജെ.പി ദേശീയ അധ്യക്ഷനായിരുന്ന കുശബാവു താക്കറെ സ്ഥാനമൊഴിഞ്ഞതിനെ തുടർന്ന് ബി.ജെ.പി ദേശീയ അധ്യക്ഷനായി നിയമിതനായി. 
ഈ പദവിയിലെത്തുന്ന ആദ്യ പിന്നോക്ക സമുദായ നേതാവാണ് ലക്ഷ്മൺ.

2001-ൽ തെഹൽക്ക കൈക്കൂലി കേസിൽ പ്രതിചേർക്കപ്പെട്ടതിനെ തുടർന്ന് രാഷ്ട്രീയ അസ്തമനം നേരിട്ടു. 2001-ൽ തന്നെ ബി.ജെ.പി ദേശീയ അധ്യക്ഷ പദവിയിൽ നിന്ന് രാജിവച്ചു. തെഹൽക്ക കൈക്കൂലി കേസിലെ വിചാരണ പൂർത്തിയാക്കി 2012 ഏപ്രിൽ 28ന് ലക്ഷ്മണനെ നാല് വർഷത്തെ തടവ് ശിക്ഷയ്ക്ക് വിധിച്ചു. 2012-ൽ ബി.ജെ.പി ദേശീയ നിർവാഹക സമിതിയിൽ നിന്നും ഒഴിവായ അദ്ദേഹത്തിന് 2014-ൽ ആരോഗ്യ പ്രശ്നങ്ങളെ തുടർന്ന് കോടതി ജാമ്യം അനുവദിച്ചു.

വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ
2014 മാർച്ച് ഒന്നിന് സെക്കന്തരാബാദിലെ യശോദ ആശുപത്രിയിൽ വച്ച് അന്തരിച്ചു.

## അവലംബം


## പുറം കണ്ണികൾ
* ബിജെപി വെബ്സൈറ്റിലുള്ള പ്രൊഫൈൽ

വർഗ്ഗം:1939-ൽ ജനിച്ചവർ
വർഗ്ഗം:മാർച്ച് 17-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 1-ന് മരിച്ചവർ
സ്വരമേളകലാനിധി

**സ്വരമേളകലാനിധി**  യുടെ കർത്താവ് രാമമാത്യൻ ആണ്. സംഗീതരത്നാകരത്തിന്റെ ടിപ്പണി ചെയ്ത ചതുരകല്ലീനാഥന്റെ പൗത്രനാണ്. ഈ ഗ്രന്ഥം ഏതാണ്ട് 450 വർഷം മുമ്പാണ് രചിക്കപ്പെട്ടത്. ഈ ഗ്രന്ഥത്തിന്റെ നാല് അദ്ധ്യായങ്ങളിൽ സ്വരപ്രകരണം, വീണപ്രകരണം, മേളപ്രകരണം, രാഗ പ്രകരണം എന്നീ അധ്യായങ്ങളെക്കുറിച്ച് ചർച്ചചെയ്യുന്നു. സംസ്കൃതഭാഷയിൽ 328 ഈരടികൾ അടങ്ങിയ ഗ്രന്ഥമാണിത്.
## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
സംഗ്രഹചൂഡാമണി

18-ാം നൂറ്റാണ്ടിന്റെ ഉത്തരാർദ്ധത്തിൽ ജീവിച്ചിരുന്ന ഗോവിന്ദാചാര്യ രചിച്ച സംഗീത ശാസ്ത്ര ഗ്രന്ഥമാണ് **സംഗ്രഹ ചൂഡാമണി**.  കർണ്ണാടകസംഗീതത്തെ സംബന്ധിച്ചിടത്തോളം സംഗ്രഹ ചൂഡാമണി സുപ്രധാന ഗ്രന്ഥമാണ്. ഈ കൃതി പ്രാബല്യത്തിൽ വന്നതോടെ 72 മേളങ്ങൾക്ക് കനകാംഗി, രത്നാംഗി എന്നു തുടങ്ങുന്ന നാമകരണരീതി പ്രാബല്യത്തിൽ വന്നു.  72 മേളകർത്താരാഗ പട്ടിക നാം ഇന്നു കാണുന്ന നിലയിൽ ആക്കിയതായുള്ള വിവരണം കാണുന്നതു് ഗോവിന്ദാചാര്യയുടെ 'സംഗ്രഹചൂടാമണി' എന്ന ഗ്രന്ഥത്തിലാണ്. 

തഞ്ചാവൂർ രാജസദസ്സിലെ ആസ്ഥാനവിദ്വാനായിരുന്നു ഗോവിന്ദാചാര്യ. സംഗീതത്തിനുപുറമേ ജ്യോതിഷകവിയുമായിരുന്നു. ഈ ഗ്രന്ഥത്തിൽ ശ്രുതി, സ്വരം, മേളപ്രസ്താരം, ജന്യരാഗങ്ങൾ,  ഇവയുടെ ലക്ഷണങ്ങൾ, ലക്ഷണഗീതങ്ങൾ എന്നിവ ഉൾപ്പെടുന്നു. 72  മേളകർത്താപദ്ധതി വെങ്കിടമുഖി ആവിഷ്കരിച്ചെങ്കിലും നാമകരണം ചെയ്തിരുന്നില്ല. കനകാംഗി, രത്നാംഗി എന്നു തുടങ്ങുന്ന . 72 മേളകർത്താപദ്ധതിയിലെ  നാമകരണരീതി ഗോവിന്ദാചാര്യയാണ് വ്യക്തമായി തന്റെ ഗ്രന്ഥത്തിൽ പ്രതിപാദിച്ചിട്ടുള്ളത്. പഞ്ചശ്രുതി ഋഷഭം, പഞ്ചശ്രുതി ധൈവതം തുടങ്ങിയ ആശയകുഴപ്പമുളവാക്കുന്ന സ്വരനാമകരണം ഈ ഗ്രന്ഥം പ്രകാശിതമായതോടെ ഇല്ലാതായി. ഈ ഗ്രന്ഥത്തിൽ 22 ശ്രുതികളിൽ ശുദ്ധ-വികൃതസ്വരങ്ങളെ അദ്ദേഹം ബുദ്ധിപൂർവ്വം വിന്യസിച്ചു. അദ്ദേഹം നിർണ്ണയിച്ച സ്വരനാമങ്ങളും സ്വരസ്ഥാനങ്ങളും അതേപടി ഇന്നും പിൻതുടർന്നുവരുന്നു. ഈ ഗ്രന്ഥത്തിന്റെ അവസാനത്തിൽ നൽകിയിരിക്കുന്ന നാമം 'സംഗ്രഹചൂടാമണി' എന്നാണ്. എന്നാലും തെലുങ്കുഭാഷയിലുള്ള യഥാർത്ഥ കൈയെഴുത്തുപ്രതിയിൽ ഇതിന്റെ നാമം 'സംഗീതശാസ്ത്ര സംക്ഷേപ' എന്നാണ് രേഖപ്പെടുത്തിയിട്ടുള്ളത്. 
## ഇതും കാണാം
* 

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
രാഗവിബോധം

**രാഗവിബോധം**  സ്വരമേളകലാനിധിയ്ക്കുശേഷം കർണ്ണാടകസംഗീതത്തിന് പ്രയോജനകരമാകുന്ന മറ്റൊരുഗ്രന്ഥമാണ് സോമനാഥകവിയുടെ ഈ ഗ്രന്ഥം. ആന്ധ്രപ്രദേശനിവാസിയായ സോമനാഥൻ രാമമാത്യന്റെ ഒരാരാധകനായിരുന്നു. രാഗവിബോധത്തിൽ ശ്രുതി, സ്വരം, മേളം, രാഗം എന്നിവയെ വ്യക്തമായി വർണ്ണിക്കുന്നു.

സോമനാഥൻ തന്റെ മുൻഗാമികളെപ്പോലെ 22 ശ്രുതികളെയും അവയിൽ വകകൊള്ളിച്ചിട്ടുള്ള ശുദ്ധസ്വരങ്ങളെയും മാനിക്കുന്നു. ശുദ്ധസപ്തകത്തിനുപുറമെ തീവ്ര ഋഷഭം, തീവ്രതര ഋഷഭം, തീവ്രതമ ഋഷഭം, സാധാരണ ഗാന്ധാരം, അന്തര ഗാന്ധാരം, തീവ്രതമ ഗാന്ധാരം, ശുദ്ധ മദ്ധ്യമം, തീവ്രതമ മദ്ധ്യമം, മൃദു പഞ്ചമം, തീവ്ര ധൈവതം, തീവ്രതര ധൈവതം, തീവ്രതമ  ധൈവതം, കൈശിക നിഷാദം, കാകളി നിഷാദം, മൃദു ഷഡ്ജം എന്നീ 15 വികൃതസ്വരങ്ങളെപ്പറ്റിയും പറയുന്നുണ്ട്. 

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
കലാമണ്ഡലം നീലകണ്ഠൻ നമ്പീശൻ

**കലാമണ്ഡലം നീലകണ്ഠൻ നമ്പീശൻ** 1919 നവംബർ 2 ന് പാലക്കാട് ജില്ലയിലെ കോതച്ചിറയിൽ ജനിച്ചു. ആധുനിക കഥകളി സംഗീതചരിത്രത്തിൽ അദ്ദേഹം അഗ്രഗണ്യനാണ്. ആകർഷകമായ ഘനശാരീരം, സംഗീത ജ്ഞാനം, കഥകളിയുടെ ചിട്ടയിൽ ആഴത്തിലുള്ള അറിവ്, ആശായ്മ എന്നിങ്ങനെ പല മേഖലകളിൽ അദ്ദേഹത്തിനുള്ള കഴിവ് അപാരമാണ്. കലാമണ്ഡലത്തിൽ ദീർഘകാലം അദ്ധ്യാപകനായിരുന്ന നമ്പീശന് നിരവധി പ്രഗൽഭരായ ശിഷ്യന്മാരുണ്ട്. കലാമണ്ഡലം ഉണ്ണിക്കൃഷ്ണക്കുറുപ്പ്, കലാമണ്ഡലം രാമൻകുട്ടി വാര്യർ, കലാമണ്ഡലം ഗംഗാധരൻ, കലാമണ്ഡലം ശങ്കരൻ എമ്പ്രാന്തിരി, കലാമണ്ഡലം മാടമ്പി സുബ്രഹ്മണ്യൻ നമ്പൂതിരി, കലാമണ്ഡലം ഹൈദരാലി, കലാമണ്ഡലം തിരൂർ നമ്പീശൻ, കലാമണ്ഡലം വെണ്മണി ഹരിദാസ്, കലാമണ്ഡലം സുബ്രഹ്മണ്യൻ തുടങ്ങിയവർ അദ്ദേഹത്തിന്റെ പ്രമുഖ ശിഷ്യന്മാരാണ്. കലാമണ്ഡലത്തിൽ സംഗീതവിഭാഗത്തിന്റെ പഠനക്രമം രൂപപ്പെടുത്തിയതും, കർണാടക സംഗീത പഠനം നിർബന്ധമാക്കിയതും നമ്പീശന്റെ നേതൃത്വത്തിലാണ്. കലാമണ്ഡലത്തിന്റെ പ്രിൻസിപ്പാളായാണ് അദ്ദേഹം വിരമിച്ചത്. തുടർന്ന് അദ്ദേഹം കൊട്ടക്കൽ പി. എസ്. വി. നാട്യസംഘത്തിലും കുറച്ചു കാലം അഭ്യസിപ്പിച്ചു. 1985 മാർച്ച് 29 ന് കലാമണ്ഡലം നീലകണ്ഠൻ നമ്പീശൻ അന്തരിച്ചു.

## സംഗീതാഭ്യാസം

അദ്ദേഹം കുട്ടിക്കാലത്ത് വെള്ളാറ്റഞ്ഞൂർ രാമൻ നമ്പീശൻ എന്ന മദ്ദള കലാകാരന്റെ കീഴിൽ അഷ്ടപദി പാടുവാൻ പഠിച്ചു. പിന്നീട് ഒരു പിഷാരടിയുടെ ശിഷ്യനായി ഓട്ടൻതുള്ളലും പഠിച്ചു. തുള്ളൽക്കാരനായി വേഷമിട്ടിരുന്ന കാലത്ത്, 1930ൽ അദ്ദേഹം കുന്നംകുളത്ത് കക്കാട് കാരണവപ്പാടിന്റെ കോവിലകത്ത് എത്തിച്ചേരുകയും അവിടെ കാരണവപ്പാട് സംഗീതശിക്ഷണത്തിന് താമസിപ്പിക്കുകയും ചെയ്തു. പിന്നീട് അദ്ദേഹം കലാമണ്ഡലത്തിൽ ചേർന്നു. നമ്പീശൻ കലാമണ്ഡലത്തിലെ സംഗീതവിഭാഗത്തിൽ ആദ്യത്തെ  വിദ്യാർത്ഥികളിലൊരാളായിരുന്നു .

കാവശ്ശേരി സാമിക്കുട്ടി ഭാഗവതരുടെ കീഴിലാണ് നമ്പീശൻ കഥകളി സംഗീതത്തിൽ അഭ്യാസം തുടങ്ങിയത്. കുട്ടൻ (രാമഗുപ്തൻ) ഭാഗവതരും കലാമണ്ഡലത്തിൽ അദ്ദേഹത്തെ അഭ്യസിപ്പിച്ചു. മുണ്ടായ വെങ്കിടകൃഷ്ണ ഭാഗവതരുടെ ഒപ്പം ശിങ്കിടിയായി ദീർഘകാലം പാടി അരങ്ങു പരിചയവും അദ്ദേഹം നേടി. വെങ്കിടകൃഷ്ണ ഭാഗവതരുടെ ശൈലി അദ്ദേഹത്തെ ഏറെ സ്വാധീനിച്ചിട്ടുണ്ട്. പട്ടിക്കാംതൊടി രാവുണ്ണി മേനോന്റെ കളരിയിൽ ചൊല്ലിയാടിക്കൊണ്ട് കഥകളിയിലെ ചിട്ടയും ചൊല്ലിയാടിക്കാനുള്ള കഴിവും അദ്ദേഹത്തിൽ കൂടുതൽ ഉറച്ചു.

## അവലംബം

## External links
* Collection of kathakalipadams sung by Neelakantan Nambisan from kathakalipadam.com: ''A  comprehensive database for kathakali music''

വർഗ്ഗം:കഥകളി ഗായകർ
വർഗ്ഗം:1919-ൽ ജനിച്ചവർ
വർഗ്ഗം:1985-ൽ മരിച്ചവർ
ധ്രുപദ്

**ധ്രുപദ്** ഹിന്ദുസ്താനി സംഗീതത്തിൽ പരമ്പരാഗതമായി പാടിവരുന്ന സംഗീത രൂപമാണ്. 'ധ്രുവ' എന്ന വാക്കിൽ നിന്നുത്ഭവിച്ച സംസ്കൃതനാമമാണിത്. ധ്രുപദ് പൗരാണികവുമാണ്. ധ്രുവ്പദ് എന്നും ഇതിനെ വിളിക്കുന്നു. ധ്രുവ്പദിന്റെ ആവിഷ്കാരത്തെക്കുറിച്ച് ആധികാരികമായ രേഖകളൊന്നുമില്ലെങ്കിലും അതിന്റെ പ്രാരംഭം 15-ാം നൂറ്റാണ്ടിൽ ഗ്വാളിയോർ മാൻതോമർന്റെ (മാൻസിംഗ് തോമർ 1486-1576) കാലത്താണെന്ന് ഹിന്ദുസ്താനി സംഗീതവിദ്വാന്മാർ അഭിപ്രായപ്പെടുന്നു. ഹിന്ദു സംസ്കൃത ഗ്രന്ഥമായ നാട്യശാസ്ത്രത്തിൽ (~200 BCE – 200 CE) ഇതിനെക്കുറിച്ച് സൂചിപ്പിച്ചിട്ടുണ്ട്. മറ്റൊരു പുരാണ സംസ്കൃത ഗ്രന്ഥമായ ശ്രീമദ്ഭാഗവതത്തിലും ഇതിനെക്കുറിച്ച് വിവരണമുണ്ട്.  കർക്കശമായ നിയമങ്ങളിൽ ഒതുങ്ങിയ സംഗീതമായതുകൊണ്ട് അത് മറ്റു സംഗീതരൂപങ്ങളെപ്പോലെ അനായാസമായി കൈകാര്യം ചെയ്യാൻ സാധിക്കുന്നതല്ല. ഇതുതന്നെയാവണം ഈ സംഗീതശൈലിയുടെ ക്ഷയത്തിന് കാരണമെന്ന് വിദ്വാന്മാർ കരുതുന്നു. സാമ്രാട്ട് അക്ബറിന്റെ (1556-1605) ഭരണകാലത്ത് അദ്ദേഹത്തിന്റെ സംഗീതസദസ്സിൽ അംഗങ്ങളായിരുന്ന ധ്രുവ്പദ് ഗായകരെ *കലാവന്ത്* എന്നായിരുന്നു സംബോധന ചെയ്തിരുന്നത്.

ധ്രുപദ് ഗാനരചനകളിൽ സ്ഥായി, അന്തര, സഞ്ചാരി, ആഭോഗി എന്നീ അംഗങ്ങളുണ്ട്. എന്നാൽ ഇന്ന് പാടിവരുന്ന ദ്രുപദിൽ സ്ഥായി, അന്തര എന്നീ രണ്ടുവിഭാഗങ്ങൾ മാത്രമാണുള്ളത്. ധ്രുപദ് രചനകളിൽ അധികവും ബ്രജ് ഭാഷയിലുള്ളതാണ്. എന്നാൽ മറ്റു ഭാഷകളാായ ഹിന്ദി, ഉറുദു ഭാഷകളിലും ഈ സംഗീതരൂപങ്ങളുണ്ട്. രാഗശുദ്ധിയും ലയശുദ്ധിയുമാണ് ഇതിന്റെ പ്രത്യേകതകൾ. ഖ്യാലിലെന്നപോലെ (ഖയാൽ) എല്ലാരംഗങ്ങളിലും ഈ രചനകൾ പ്രയോഗത്തിലില്ല. കൂടാതെ ഖ്യാൽ രചനകളിൽ പ്രത്യക്ഷപ്പെടുന്നു. ഖട്കാ, താൻ തുടങ്ങിയവ ഇതിൽ പ്രയോഗിക്കുക പതിവില്ല. എന്നാൽ ഇതിലുടനീളം ഗമകവിശേഷങ്ങളും മീംഡും പ്രയോഗിക്കുന്നു. ധ്രുപദ് അവതരിപ്പിക്കുന്നതിനുമുമ്പ് ഗായകൻ *തോം തോം* എന്നീ ശബ്ദങ്ങളിലൂടെ ഒരു നിശ്ചിതകാലപ്രമാണത്തോടുകൂടി ദീർഘലാപനം ചെയ്യുന്നു. ആലാപനശേഷം പഖാവജ് (മൃദംഗം)ന്റെ അകമ്പടിയോടെ ധ്രുപദ് അവതരിപ്പിക്കുന്നു.

ധ്രുപദിൽ പഖാവജിന്റെ അകമ്പടിയോടുള്ള ലയസംബന്ധമായ(ലയകാരി) പ്രകടനങ്ങൾ മനോഹരങ്ങളാണ്. ധ്രുപദിൽ ഇഷ്ടദേവതകളെക്കുറിച്ചുള്ള ഭക്തിരസപ്രധാനങ്ങളായ വർണ്ണനകളായിരിക്കും അധികമുണ്ടായിരിക്കുക.സാഹിത്യപരമായ ഉള്ളടക്കത്തേക്കാൾ സംഗീതപരമായ ഉള്ളടക്കത്തിനാണ് ഇതിൽ പ്രാധാന്യം കല്പിക്കുന്നത്. ധ്രുപദിൽ വിവിധ ഘരാനകളെ അഥവാ ശൈലികളെ വാണി എന്നാണ് വിശേഷിപ്പിക്കുന്നത്.

## അവലംബം

വർഗ്ഗം:സംഗീതവിഭാഗങ്ങൾ
താൻ

ഓരോ രാഗങ്ങളുടേയും വിസ്താരത്തിനുതകുന്ന സ്വരങ്ങളുടെ ശ്രേണിയെയാണ് സംഗീതത്തിൽ **താൻ** എന്നു വിശേഷിപ്പിക്കുന്നത്. ഉദാ: *സാരിഗമ ഗരിസ,  പധനി സാനിധപ, സാനിധപമഗരിസ*.' താൻ' സ്വരസമൂഹത്തിൽ രണ്ടിലധികം സ്വരങ്ങൾ അടങ്ങിയിരിക്കും. രാഗത്തിന്റെ ആരോഹണാവരോഹണം, വർജസ്വരങ്ങൾ തുടങ്ങിയവ കണക്കിലെടുത്തുകൊണ്ടാണ് താൻ പ്രയോഗിക്കുന്നത്. വിളംബിത, മദ്ധ്യ, ദ്രുത എന്നീ ലയങ്ങളിലെല്ലാം താൻ പ്രയോഗങ്ങളുണ്ട്.

ആരോഹണാവരോഹണക്രമത്തിൽ ക്രമാനുസൃതമായി വരുന്ന സ്വരസമൂഹങ്ങളടങ്ങിയ താനിനെ ശുദ്ധ്താൻ (സഫാട്താൻ) എന്നു പറയുന്നു. ഉദാ:- സരിഗമപധനിസരി - രിസനിധപമ ഗരിസ

അതുപോലെ ക്രമമല്ലാതെ വരുന്ന സ്വരസമൂഹങ്ങളെ കൂട്താൻ  എന്നു പറയുന്നു. ഉദാ:-നിസാഗമപധപമ, ഗമധനിസാരിനി, നിസാഗമപധപമ, ഗമധനിസാരിനി, 
ധനിസാഗരിസ, നിധപമഗരിസ

മേൽപ്പറഞ്ഞ താൻ വിശേഷങ്ങൾ ഗമകത്തിലൂടെ പ്രയോഗിക്കുമ്പോൾ ആ വക താനിനെ ഗമക് താൻ എന്നു പറയുന്നു. 

മേൽപ്പറഞ്ഞ അലങ്കാരം അഥവാ പൾട്ടെ പ്രയോഗങ്ങളടങ്ങിയ താൻ വിശേഷങ്ങളെ അലങ്കാരിക് താൻ എന്നു പറയുന്നു. ഉദാ:-സാരിസ ഗരിസ, നിധനി രിസനി, ധനിധ സാനിധ, പധപ നിധപാ

ഏതെങ്കിലും പാട്ടിലെ പദങ്ങളുടെ വിഭിന്ന പ്രകാരത്തിൽ പ്രയോഗിക്കുമ്പോൾ പ്രയോഗിക്കുന്ന താനിനെ ബോൽതാൻ എന്നു പറയുന്നു. ബോൽതാൻ ഏതാണ്ട് കർണ്ണാടക സംഗീതത്തിലെ നിരവൽ പോലെയിരിക്കും.

ഇവയ്ക്കു പുറമേ മറ്റ് പല പ്രകാരത്തിലുള്ള താൻ പ്രയോഗങ്ങളുണ്ട്. അതായത് ഛുട്കിതാൻ, ജബ്ഡേകിതാൻ, വക്രതാൻ, ഖട്കെകി താൻ, ഫിരത് കിതാൻ, ദാനേദാർ താൻ തുടങ്ങിയ താൻ വിശേഷങ്ങൾ അധികം ഖ്യാൽ പാട്ടുകളിൽ പ്രയോഗിക്കുന്നു.

## അവലംബം

വർഗ്ഗം:സംഗീതസിദ്ധാന്തം
വർഗ്ഗം:ഇന്ത്യൻ സംഗീതം
വാണി

ധ്രുപദിൽ വിവിധ ഘരാനകളെ അഥവാ ശൈലികളെ 'വാണി' എന്നാണ് വിശേഷിപ്പിക്കുന്നത്. പരമ്പരാഗതമായി പാടിവരുന്ന ശൈലിയെയാണ് വാണിയെന്നുദ്ദേശിക്കുന്നത്. ഇവയിൽ ഗോബർഹാരി, ഡാഗുരി, ഖംഡഹാരി, നൗഹാരി തുടങ്ങിയവ പ്രസിദ്ധ വാണികളാണ്. ഈ വാണികളിലെല്ലാം പറയത്തക്ക ഭിന്നതകളൊന്നും കാണുകയില്ല.

## ഗോബർഹാരി
ഗോബർഹാരി വാണിയിൽ സുപ്രസിദ്ധനായിരുന്നു മിയാൻതാൻസേൻ. അദ്ദേഹം മുസ്ലീം മതം സ്വീകരിക്കും മുമ്പ് ഒരു ഗൗഡ ബ്രാഹ്മണനായിരുന്നു. അതുകൊണ്ടായിരിക്കാം അദ്ദേഹത്തിന്റെ ശൈലിയെ ഗൗഡിവാണി അഥവാ ഗോബർഹാരി എന്നറിയപ്പെടാൻ തുടങ്ങിയത്.

## ഡാഗുരി
ഡാഗുരി (ഡാഗുർ) വാണി സ്വാമിഹരിദാസ് പ്രസിദ്ധമാക്കിയ ശൈലിയാണ്. പിന്നീട് ഉദ്യപൂരിലെ ജക് രുദ്ദീൻ ഖാൻ, ഇൻഡോറിലെ നസീർമൊഹുനുദ്ദീൻ ഖാൻ, നസീർ അമിനുദ്ദീൻ ഖാൻ, അൻവറിലെ അല്ലാബന്ദേഖാൻ തുടങ്ങിയവർ ഈ വാണിയെ പോഷിപ്പിച്ചു. 
## ഖംഡഹാരി
ഖംഡഹാരി (ഖംഡാരി) വാണിയുടെ സ്ഥാപകൻ സമ്രാട്ട് അക്ബറിന്റെ സംഗീത ദർബാറിലെ പ്രസിദ്ധ വീണാ വാദകൻ (ബീൻകാർ) സമ്മോഹൻ സിംഹ് (നൗബദ്ഖാൻ) ആണെന്ന് കരുതപ്പെടുന്നു. അദ്ദേഹം ജനിച്ച ഖംഡാർ എന്നു പേരിലുള്ള ഗ്രാമത്തിന്റെ പേര് തന്നെയാണ് അദ്ദേഹത്തിന്റെ വാണിക്കും നല്കിയിട്ടുള്ളത്. പിന്നീട് ദബീർഖാൻ, വസീർഖാൻ, സദ്രുദ്ദീൻഖാൻ, അല്ലാദിയാൻഖാൻ, ഛോട്ടെ രാമദാസ് (ബനാറസ്), ലളിത് മോഹൻ മുഖർജി (ബംഗാൾ) തുടങ്ങിയവർ ഈ ശൈലിയെ പ്രസിദ്ധമാക്കി. 
## നൗഹാരി
നൗഹാരി വാണി ഹാജി സുജാൻഖാൻ (സുജൻദാസ്) പ്രസിദ്ധമാക്കിയ ശൈലിയാണ്. അദ്ദേഹത്തെതുടർന്ന് ഈ വാണിയിൽ കല്ലൻഖാൻ, കരാമത് അലിഖാൻ, ഉസ്താദ് വിലായദ് ഹുസേൻഖാൻ, ഖാദിം ഹുസേൻഖാൻ, വസീർഖാൻ, മുഹമ്മദ്ഖാൻ എന്നിവർ സുപ്രസിദ്ധരായി. 
## അവലംബം

വർഗ്ഗം:ഹിന്ദുസ്ഥാനി സംഗീതം
രാഗാംഗ രാഗ അനുക്രമണിക ഗീതം

**രാഗാംഗ രാഗ അനുക്രമണിക ഗീതം** ശ്രീ. വെങ്കിടമഖിയുടെ കൊച്ചുമകൻ ആയ ശ്രീ. മുത്തുവെങ്കിടമഖി ആണ് രചിച്ചത്. വെങ്കിടമഖി പേരിടാൻ വിട്ടു പോയ ബാക്കി 53 രാഗങ്ങൾക്കു പേരു നൽകി ഈ ഗ്രന്ഥത്തിൽ വിവരിച്ചിരിക്കുന്നു. സംഗീത സമ്പ്രദായ പ്രദർശിനി (1904) യിലും ഇതിനെകുറിച്ച് വിവരിക്കുന്നുണ്ട്.

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
രാഗപ്രവാഹം

**രാഗപ്രവാഹം** ശ്രീമതി കലൈമണി ഡി പട്ടമ്മാളും അവരുടെ ഭർത്താവ് ഡൊഃ എം എൻ ദണ്ഡപാണിയും ചേർന്നെഴുതിയ ഗ്രന്ഥമാണിത്. ഈ ഗ്രന്ഥത്തിൽ എല്ലാ കർണ്ണാട മേളരാഗങ്ങളും ജന്യരാഗങ്ങളും മറ്റു ഹിന്ദുസ്ഥാനിരാഗങ്ങളും വിവരിക്കുന്നുണ്ടു്. ഇതിൽ 5000-ഓളം രാഗങ്ങളുടെ വിവരണമുണ്ടു്.

## അവലംബം

വർഗ്ഗം:ഹിന്ദുസ്ഥാനി സംഗീതം
വർഗ്ഗം:കർണ്ണാടകസംഗീതം
കാസ്റ്റെല്ല ഡി അഗ്വാഡ

മുംബൈയിലെ ബാന്ദ്ര  എന്ന സ്ഥലത്ത് സ്ഥിതി ചെയ്യുന്ന കോട്ടയാണ് **കാസ്റ്റെല്ല ഡി അഗ്വാഡ**. **ബാന്ദ്ര കോട്ട** എന്ന പേരിലും ഇത് അറിയപ്പെടുന്നു. 
## പേരിന് പിന്നിൽ
ഇതുവഴി പോകുന്ന കപ്പലുകളിലേക്ക് കുടിവെള്ളം സംഭരിക്കുവാൻ പാകത്തിന് ഒരു ശുദ്ധജല ഉറവ ഇവിടെ ഉണ്ടായിരുന്നു. ഇതിൽ നിന്നാണ് ‘ജലധാരയുടെ കോട്ട’ എന്ന അർഥത്തിൽ കാസ്റ്റെലോ ഡി അഗ്വാഡ എന്ന പേര് ലഭിച്ചത്. പിന്നീട് കാസ്റ്റെല്ല ഡി അഗ്വാഡ എന്ന് അക്ഷരത്തെറ്റോട് കൂടിയ പേര് പതിഞ്ഞു. പോർച്ചുഗീസുകാർ ‘ഫോർട്ടെ ഡി ബണ്ടോറ’ (ബാന്ദ്ര ഫോർട്ട്) എന്നും വിളിച്ചിരുന്നു.
## ചരിത്രം
1534 ൽ ഗുജറാത്തിലെ ബഹദൂർ ഷായെ പരാജയപ്പെടുത്തിയ ശേഷം പോർച്ചുഗീസുകാർ പടിഞ്ഞാറ് ഇന്ത്യൻ തീരപ്രദേശങ്ങളിൽ നിരവധി കടൽ കോട്ടകൾ പണിതു. അതിലൊന്നാണ് കാസ്റ്റെല്ല ഡി അഗ്വാഡ.
1640-ൽ നിർമ്മിച്ച കോട്ടയാണ് ഇത്. മാഹിം ബേ, അറബിക്കടൽ, മാഹിം ദ്വീപ് എന്നിവയെ ചുറ്റിപ്പറ്റിയുള്ള ഒരു വാച്ച് ടവർ ആയിട്ടാണ് ഇത് നിർമ്മിക്കപ്പെട്ടത്. 1661-ൽ ബോംബേയിലെ ഏഴ് ദ്വീപുകൾ ഇംഗ്ലീഷുകാർക്ക് കൈമാറ്റം ചെയ്യപ്പെട്ടതോടുകൂടി ഈ കോട്ടയുടെ തന്ത്രപരമായ മൂല്യം വർദ്ധിച്ചു. മുംബൈ തുറമുഖത്തു നിന്നും  വടക്കുദിശയിലേക്കുള്ള  കടൽപ്പാതയും ഈ കോട്ട സംരക്ഷിച്ചു. പോർട്ടുഗീസ് ഭരണകാലത്ത്, ഏഴ് പീരങ്കികളും മറ്റ് ചെറിയ തോക്കുകളും ഇവിടെ പ്രതിരോധത്തിനായി ഒരുക്കിയിരുന്നു.
പതിനെട്ടാം നൂറ്റാണ്ടിന്റെ തുടക്കത്തിൽ, പോർട്ടുഗീസുകാരുടെ പതനത്തിനു ശേഷം മറാഠകൾ ബ്രിട്ടീഷുകാർക്ക് ഏറ്റവും വലിയ ഭീഷണിയായി മാറി. പോർട്ടുഗീസുകാരുടെ വീഴ്ച്ച മനസ്സിലാക്കിയ ബ്രിട്ടീഷുകാർ മുൻകരുതൽ നടപടിയായി ഈ കോട്ട തകർത്തു. മറാഠകൾ ഈ കോട്ട പിടിച്ചെടുത്ത് തങ്ങൾക്കെതിരെ ഉപയോഗിക്കാതിരിക്കുവാനായിരുന്നു ഈ നടപടി.

1739-ൽ ഈ ദ്വീപ് മറാഠകൾ ആക്രമിച്ചു. 1774-ൽ, ഒന്നാം ആംഗ്ലോ-മറാഠാ യുദ്ധത്തിൽ ബ്രിട്ടീഷുകാർ കൈക്കലാക്കുന്നതുവരെ  മറാഠകൾ ഈ പ്രദേശം കൈവശം വച്ചിരുന്നു. 1830 ൽ ബ്രിട്ടീഷുകാർ സാൽസെറ്റ് ദ്വീപിലെ കുറെ ഭാഗങ്ങൾ ഒരു പാർസി ദാർശനികനായ ബൈറാംജി ജീജീഭോയ്ക്ക് സംഭാവന ചെയ്തു. കോട്ട സ്ഥിതി ചെയ്യുന്ന ഈ കുന്നിന് സമീപം ജീജീഭോയ് തന്റെ വസതി സ്ഥാപിച്ചു. ഈ മുനമ്പിന്റെ പേര് ബൈറാംജി ജീജീഭോയ് പോയിന്റ് എന്നായി മാറി.
## സ്ഥാനം
ബാന്ദ്രയിലെ ലാൻഡ്സ് എൻഡ് എന്ന പ്രദേശത്ത്  സമുദ്രനിരപ്പിൽ നിന്നും 24 മീറ്റർ (79 അടി) ഉയരത്തിലാണ് ഇത് സ്ഥിതി ചെയ്യുന്നത്. ബാന്ദ്ര-വർളി കടൽപ്പാലത്തിന്റെ സമീപ ദൃശ്യം ഇവിടെ നിന്ന് ലഭ്യമാണ്. ദിൽ ചാഹ്താ ഹൈ, ബുദ്ധ മിൽ ഗയ തുടങ്ങിയ നിരവധി ഹിന്ദി ചിത്രങ്ങളിലും മൈ ബോസ് പോലെയുള്ള മലയാള ചിത്രങ്ങളിലും ബാന്ദ്ര കോട്ട ദൃശ്യവൽക്കരിക്കപ്പെട്ടിട്ടുണ്ട്.

## പരിപാലനം
ആർക്കിയോളജിക്കൽ സർവ്വേ ഓഫ് ഇന്ത്യയുടെ കീഴിലാണ് ഈ കോട്ട. 2003 ൽ ബാന്ദ്ര ബാൻഡ് സ്റ്റാൻഡേർഡ് റെസിഡൻസ് ട്രസ്റ്റ് കോട്ട സംരക്ഷിക്കാൻ ഒരു കൺസർവേഷൻ പ്രോഗ്രാം ആരംഭിച്ചു. ഇവിടത്തെ എം.പി. ആയ ഷബാന ആസ്മി ഇതിന് നേതൃത്വം നൽകുകയും തന്റെ ഫണ്ടിൽ നിന്നും  തുക അനുവദിക്കുകയും ചെയ്തു. ഇതിനു സമീപമുള്ള താജ് ലാൻഡ്സ് എൻഡ് ഹോട്ടലും ഇതിന്റെ പരിപാലന ചുമതല നിർവ്വഹിക്കുന്നു.

## അവലംബം

## ചിത്രശാല

Bandra Fort plaque.jpg|ബാന്ദ്ര കോട്ടയിലെ ഫലകം
Bandra Fort.jpg|ബാന്ദ്ര കോട്ട
Bandra fort view.jpg| ബാന്ദ്ര കോട്ട, കടലിനോട് ചേർന്ന ഭാഗം
Bandra Fort Entrance.jpg|കോട്ടയുടെ കവാടം
Bandra Fort Entrance to Stairway.jpg|മുകൾഭാഗത്തേക്കുള്ള പടിക്കെട്ടുകളുടെ കവാടം
Bandra Fort, Mumbai WLM4.JPG|ബാന്ദ്ര-വർളി കടൽപ്പാലത്തിന്റെ ദൃശ്യം, കോട്ടയിൽ നിന്ന്


വർഗ്ഗം:കോട്ടകൾ
വർഗ്ഗം:മുംബൈയിലെ കോട്ടകൾ
സ്ഥായി

സ്വരങ്ങളുടെ നിലയെ **സ്ഥായി** എന്നു പറയുന്നു. ഷഡ്ജം. ഋഷഭം, ഗാന്ധാരം, മധ്യമം, പഞ്ചമം, ധൈവതം, നിഷാദം എന്നിങ്ങനെ ഏഴുസ്വരങ്ങൾ അടങ്ങിയതാണ് ഒരു സ്ഥായി. അതായത് സ, രി, ഗ, മ, പ, ധ, നി എന്നീ ഏഴുസ്വരങ്ങളിൽ ആധാരഷഡ്ജം മുതൽ അടുത്ത നിഷാദം വരെ അനുക്രമമായുള്ള ഏഴുസ്വരങ്ങൾ ഉൾക്കൊള്ളുന്ന സ്വരശ്രംഖലയ്ക്കാണ് സ്ഥായി എന്നു പറയുന്നത്. 

സാധാരണയായി 3 സ്ഥായി കളിലാണ് സംഗീതം പ്രയോഗിക്കപ്പെടുന്നത്. മന്ദ്ര സ്ഥായി ,മധ്യ സ്ഥായി, താര സ്ഥായി എന്നിവയാണ്. ഇതിൽ മന്ദ്രസ്ഥായിക്ക് കീഴ്സ്ഥായിയെന്നും, മധ്യസ്ഥായിക്ക് സമസ്ഥായിയെന്നും, താരസ്ഥായിക്ക് ഉച്ചസ്ഥായിയെന്നും മേൽസ്ഥായിയെന്നും പറയുന്നു. ഏറ്റവുമധികം ശാരീരഗുണമുള്ള ഒരാൾക്ക് പൂർണ്ണമായി 3 സ്ഥായികളിലും പാടാൻ കഴിയും. എന്നാൽ വീണ, വയലിൻ തുടങ്ങിയ വാദ്യങ്ങളിൽ മൂന്നുസ്ഥായികൾക്കുപുറമേ 'അനുമന്ത്രസ്ഥായി'കളിലും 'അതിതാരസ്ഥായി'കളിലും അനായസേന പ്രയോഗിക്കാൻ കഴിയും.

എഴുതുമ്പോൾ ഒരു സ്വരത്തിനുമുകളിൽ ഒരു ബിന്ദുവുണ്ടെങ്കിൽ ആ സ്വരം താരസ്ഥായി സ്വരമാണെന്നും താഴെ ബിന്ദുവുണ്ടെങ്കിൽ ആ സ്വരം മന്ദ്ര സ്ഥായി സ്വരമാണെന്നും മുകളിലും താഴെയും ബിന്ദുവില്ലയെങ്കിൽ അത് മധ്യ സ്ഥായി സ്വരമാണെന്നും മനസ്സിലാക്കാം.
ഉദാ:
**താര സ്ഥായി - സ
**മധ്യ സ്ഥായി - സ
**മന്ദ്ര സ്ഥായി - സ

രണ്ടു ബിന്ദു ഒരേ സ്വരത്തിനു മുകളിൽ  വന്നാൽ അത് അതിതാര സ്ഥായി സ്വരമാണെന്നും (താര സ്ഥായിക്ക് മുകളിൽ) രണ്ടു ബിന്ദു താഴെ വന്നാൽ അനുമന്ദ്ര സ്ഥായി സ്വരമാണെന്നും (മന്ദ്ര സ്ഥായിക്ക് താഴെ) മനസ്സിലാക്കാം.
ഉദാ: 
**അതിതാര സ്ഥായി  - സ
**അനുമന്ദ്ര സ്ഥായി  - സ

മേൽപ്പറഞ്ഞ മൂന്നുസ്ഥായികളുടെയും പ്രസ്താരക്രമം:

**മന്ത്രമന്ത്രം,      മന്ത്രമധ്യം,        മന്ത്രതാരം   
**മധ്യമന്ത്രം,       മധ്യമധ്യം,        മധ്യതാരം
**താരമന്ത്രം,        താരമധ്യം.        താരതാരം

## അവലംബം

വർഗ്ഗം:സംഗീതം
ബാന്ദ്ര

മഹാരാഷ്ട്ര സംസ്ഥാനത്തെ മുംബൈ നഗരത്തിൽ പശ്ചിമഭാഗത്തായി സ്ഥിതിചെയ്യുന്ന ഒരു പ്രദേശമാണ് **ബാന്ദ്ര**. ബോളിവുഡിലേയും രാഷ്ട്രീയത്തിലേയും നിരവധി പ്രമുഖരുടെ വാസസ്ഥലമാണ് ബാന്ദ്ര.
## പേരിനു പിന്നിൽ
തുറമുഖം എന്നർഥം വരുന്ന ‘ബന്ദർ’ എന്ന ഉർദു-പേർഷ്യൻ വാക്കിൽ നിന്നാണ് ഈ പേര് ലഭിച്ചതെന്ന് കരുതപ്പെടുന്നു. മറാഠിയിലും തുറമുഖം എന്നർഥമുള്ള ‘വാന്ദ്രെ’ എന്ന പേരിലാണ് ബാന്ദ്ര അറിയപ്പെടുന്നത്.

## ചരിത്രം
പന്ത്രണ്ടാം നൂറ്റാണ്ടിൽ സിൽഹാര രാജവംശത്തിന്റെ ഭരണത്തിൻ കീഴിലായിരുന്നു ഈ സ്ഥലം. കോലികളും മീൻപിടുത്തക്കാരും ചേർന്ന ഒരു ചെറിയ മത്സ്യബന്ധന ഗ്രാമമായിരുന്നു ബാന്ദ്ര. 1534 ൽ ഡിയേഗോ ഡാ സിൽവേയ്രാ എന്ന പോർച്ചുഗീസ് കപ്പിത്താൻ ബാന്ദ്ര ഉൾക്കടലിലെത്തുകയും അതിനടുത്തുള്ള മത്സ്യബന്ധന ഗ്രാമം തീവെച്ച് നശിപ്പിക്കുകയും ചെയ്തു. തുടർന്ന് ബാന്ദ്ര പോർച്ചുഗീസ് ഭരണത്തിൻ കീഴിലായി. 
1661 ൽ പോർച്ചുഗലിലെ കാതറീനെ രാജാവ് ചാൾസ് വിവാഹം കഴിച്ചപ്പോൾ, സ്ത്രീധനത്തിന്റെ ഭാഗമായി മുംബൈ ദ്വീപുകൾ ഇംഗ്ലണ്ടിന് നൽകി. എന്നിരുന്നാലും, ബാന്ദ്ര അടങ്ങുന്ന സാൽസെറ്റ് ദ്വീപ് ഈ കരാറിന്റെ ഭാഗമായിരുന്നില്ല. 1775 ൽ സൂററ്റ് ഉടമ്പടി ഒപ്പുവെച്ചതോടെ ബാന്ദ്ര ഇംഗ്ലീഷുകാരുടെ കീഴിലായി. പക്ഷേ 1779 ൽ ആംഗ്ലോ-മറാത്ത യുദ്ധത്തിൽ മറാഠകൾ ഈ പ്രദേശം കീഴടക്കി. 1802 ൽ ബാജിറാവു രണ്ടാമൻ ബാന്ദ്രയെ ബ്രിട്ടീഷുകാർക്ക് നൽകി. പിന്നീട് 1947 ഓഗസ്റ്റ് 14 വരെ ബ്രിട്ടീഷുകാരുടെ അധീനതയിലായിരുന്നു ഇത്.
1876 ൽ ഒരു മുനിസിപ്പാലിറ്റിയുടെ പദവിയിലേക്ക് ബാന്ദ്ര ഉയർത്തപ്പെട്ടു.

## ക്രിസ്തുമതം
ബാന്ദ്രയുടെ ക്രിസ്തീയവൽക്കരണവും പോർച്ചുഗീസ് ഭരണകാലത്ത് ആരംഭിച്ചു. 1580-ൽ, 2,000 മത്സ്യത്തൊഴിലാളികളെ മാനുവൽ ഗോമസ് എന്ന പാതിരി സ്നാപനപ്പെടുത്തി. അത് ഒരു തുടക്കം മാത്രമായിരുന്നു. 11 വർഷത്തിനു ശേഷം അദ്ദേഹം മരണമടഞ്ഞപ്പോഴേക്കും ഈ പ്രദേശത്തെ 6,000 പേരെ പരിവർത്തനം ചെയ്തിരുന്നു. സെന്റ് ആൻഡ്രൂസ് പള്ളി സ്ഥാപിച്ചതും ഇദ്ദേഹം ആയിരുന്നു. പ്രാദേശിക ഭാഷകളും സംസ്കാരവും പഠിച്ച പോർച്ചുഗീസ് ജെസ്യൂട്ട് മിഷണറിമാർ, ദ്വീപിലെ ഗ്രാമീണരിൽ നിന്ന് കത്തോലിക്കാ മതത്തിലേക്ക് ഒട്ടേറെ ഇന്ത്യൻ വിശ്വാസികളെ ആകർഷിച്ചു. അവരുടെ പിന്മുറക്കാർ ബാന്ദ്രയിലെ ആറ് കത്തോലിക്കാ ഇടവകകളിലായി വിഭാഗിക്കപ്പെട്ടിരിക്കുന്നു. സെൻറ് പീറ്റേർസ്, സെന്റ് ആൻഡ്രൂസ്, സെന്റ് തെരേസാസ്, സെന്റ് ആനിസ്, സെന്റ് ഫ്രാൻസിസ് ഡി അസ്സീസ്സി, മൗണ്ട് കാർമ്മൽ എന്നിവ നാല് ചതുരശ്ര കിലോമീറ്ററിനുള്ളിൽ സ്ഥിതിചെയ്യുന്നു. 
## ഇവിടെ വസിക്കുന്ന പ്രശസ്തർ
* പ്രിയാ ദത്ത് 
* ഷാരുഖ് ഖാൻ
* ആദിത്യ റോയ് കപൂർ
* കത്രീന കൈഫ്
* സൽമാൻ ഖാൻ
* സച്ചിൻ ടെൻഡുൽക്കർ 
* ഉദ്ധവ് ഠാക്കറേ
## അവലംബം

വർഗ്ഗം:മഹാരാഷ്ട്രയിലെ നഗരപ്രാന്തങ്ങൾ
വർഗ്ഗം:മുംബൈയിലെ ജനവാസമേഖലകൾ
ഉഠാവ്

വായ്പാട്ടിലായാലും വാദനത്തിലായാലും ചില സ്വരസമൂഹങ്ങളിലൂടെയായിരിക്കും രാഗമാരംഭിക്കുക. ഇതിനെയാണ് **ഉഠാവ്** എന്നുപറയുന്നത്. ഇത് സ്ഥായിയിലും അന്തരയിലും (പല്ലവി, അനുപല്ലവി) അഥവാ രാഗം വിസ്തരിക്കുന്നതിന്റെ പൂർവ്വാർധത്തിലും ഉത്തരാർദ്ധത്തിലും ഉപയോഗിച്ചു വരുന്നു. ഉദാ: കേദാർ രാഗത്തിലെ പൂർവാർദ്ധത്തിലെ ഉഠാവ് സാമ, മപ, ധമപ എന്നിങ്ങനെയുള്ള സ്വരസമൂഹങ്ങളിലൂടെയായിരിക്കും ആരംഭിക്കുക. ഇതു പോലെ 'മപധനിസ', 'രിസ' ഈ സ്വരസമൂഹങ്ങൾ അന്തരയിലെ (അനുപല്ലവി) ഉഠാവാണ്.
## അവലംബം

വർഗ്ഗം:സംഗീതം
നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ

**നാഷണൽ സെന്റർ ഫോർ ബയോടെക്‌നോളജി ഇൻഫർമേഷൻ**, **National Center for Biotechnology Information** (**NCBI**), അമേരിക്കയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ (NIH) ഉപവിഭാഗമായ നാഷണൽ ലൈബ്രറി ഓഫ് മെഡിസിന്റെ (NLM) ഭാഗമാണ്. Bethesda, Marylandൽ ആണ് NCBI സ്ഥിതി ചെയ്യുന്നത്. 1988ൽ സെനറ്റർ Claude Pepperടെ ധനസഹായത്തോടെയാണ് ഇത് സ്ഥാപിതമായത്.

ജൈവസാങ്കേതികവിദ്യയും ബയോമെഡിസിനുമായും ബന്ധപ്പെട്ട കുറെയധികം ഡാറ്റാബേസുകൾ NCBI-ൽ ഉൾക്കൊള്ളുന്നു. GenBank, പബ്മെഡ്, NCBI Epigenomics എന്നിവയാണ് അവയിൽച്ചിലത്‌ . Entrez എന്ന സേർച്ച് എൻജിൻ വഴി ഇവയെല്ലാം ലഭ്യമാണ്.

## GenBank
GenBank DNA sequence database ലഭ്യമാക്കുന്നതിന്റെ ഉത്തരവാദിത്തം 1992 മുതൽ NCBI ക്കാണ്. GenBank European Molecular Biology Laboratory (EMBL), DNA Data Bank of Japan (DDBJ) എന്നിവയുമായി ചേർന്ന് പ്രവർത്തിക്കുന്നു.

1992 മുതൽ NCBI Gene, Online Mendelian Inheritance in Man, Molecular Modeling Database (3D protein structures), dbSNP (single-nucleotide polymorphisms), Reference Sequence Collection, Map of the human genome, taxonomy browser എന്നീ ഡാറ്റാബാസുകളും ലഭ്യമാക്കുന്നു. കൂടാതെ National Cancer Institute ഉമായിച്ചേർന്ന്  Cancer Genome Anatomy Project ഉം ലഭ്യമാക്കുന്നു. ഓരോ സ്പീഷീസിനും സവിശേഷ തിരിച്ചറിയൽ നമ്പറും NCBI ക്രമീകരിക്കുന്നു.

## NCBI പുസ്തകശേഖരം

"NCBI Bookshelf" ൽ സൗജന്യമായി എടുക്കാവുന്ന ധാരാളം ബയോമെഡിക്കൽ പുസ്തകങ്ങളുണ്ട്; molecular biology, ജൈവരസതന്ത്രം, cell biology, ജനിതകശാസ്ത്രം, സൂക്ഷ്മജീവശാസ്ത്രം,  virology തുടങ്ങിയ വിഷയങ്ങളിപ്പെട്ട പുസ്തകങ്ങൾ. 

## ഇതും കാണുക
* DNA Data Bank of Japan (DDBJ)
* European Bioinformatics Institute (EBI)

## അവലംബം

## പുറത്തേക്കുള്ള കണ്ണികൾ
* 
* National Library of Medicine
* National Institutes of Health

വർഗ്ഗം:സ്ഥാപനങ്ങൾ
രാഗതത്വവിബോധം

17-ാം നൂറ്റാണ്ടിലാണ് പണ്ഡിറ്റ് ശ്രീനിവാസന്റെ **രാഗതത്വവിബോധം** പ്രകാശിതമായതെന്ന് പറയപ്പെടുന്നു. ഇത് ഹിന്ദുസ്താനി സംഗീതത്തെ ആധാരമാക്കിയുള്ള  ഒരു ഗ്രന്ഥമാണ്. അനൂപസംഗീതരത്നാകരത്തിന്റെ ഗ്രന്ഥകർത്താവ് ഭാവഭട്ടൻ ഈ ഗ്രന്ഥത്തിൽ നിന്ന് ചില തത്ത്വങ്ങൾ ഉദ്ധരിക്കുന്നുണ്ട്. 

ശ്രീനിവാസനും തന്റെ ശുദ്ധ-വികൃതസ്വരങ്ങളെ വീണയുടെ സഹായത്തോടുകൂടിത്തന്നെയാണ് സ്ഥാപിച്ചിട്ടുള്ളത്. രാഗത്തെ ഉത്പാദിപ്പിക്കാൻ കഴിവുള്ളതും ക്രമാനുസൃതമായ സമ്പൂർണ്ണ സ്വരസമൂഹങ്ങളെയാണ് മേളയെന്ന് അദ്ദേഹം വ്യാഖ്യാനിക്കുന്നത്. സമ്പൂർണ്ണം, ഷാഡവം, ഔഡവം എന്നിവയുടെ രൂപീകരണത്തെ സംബന്ധിച്ചും ഒരു മേളയ്ക്ക് ആരോഹണവരോഹണം നല്കുമ്പോൾ അത് ഒരു രാഗമായി തീരുന്നുവെന്നും അദ്ദേഹം വ്യക്തമാക്കുന്നുണ്ട്. മൂർഛനയെന്നത് രാഗാലാപനയുടെ ഒരംഗമായാണ് അദ്ദേഹം നിർവ്വചിക്കുന്നത്. രാഗത്തിൽ ഉദ്ഗ്രാഹം, സ്ഥായി, സഞ്ചാരി, മുക്തായി എന്നീ ഭാഗങ്ങളെക്കുറിച്ചും പറയുന്നുണ്ട്.

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
സ്വരജതി

കർണ്ണാടക സംഗീതത്തിലെ ഒരു സംഗീതസൃഷ്ടിയാണ് **സ്വരജതി**. വർണ്ണങ്ങൾ അഭ്യസിക്കുന്നതിനു മുൻപ് സഹായകമാകുന്ന സംഗീതസൃഷ്ടികളാണിവ. 
## ഘടന
പല്ലവി, അനുപല്ലവി, ചരണം എന്നിവയാണ് സ്വരജതിയുടെ ഭാഗങ്ങൾ. ബിലഹരി, ഹംസധ്വനി, കല്യാണി, കമാസ് തുടങ്ങിയ രാഗങ്ങളിൽ സ്വരജതികൾ രചിക്കപ്പെട്ടിട്ടുണ്ട്. കർണ്ണാടക സംഗീത പഠനത്തിൽ സ്വരാവലി, ജണ്ഡവരിശകൾ, അലങ്കാരങ്ങൾ, ഗീതങ്ങൾ തുടങ്ങിയവ പഠിച്ചതിനുശേഷമാണ് സ്വരജതികൾ അഭ്യസിക്കുന്നത്. സ്വരജതികളിലെ സാഹിത്യങ്ങളുടെ ഉള്ളടക്കം ഭക്തി, വീരാരാധന, ശൃംഗാരം എന്നിവയായിരിക്കും. ശ്യാമശാസ്ത്രികൾ, സ്വാതി തിരുനാൾ, വാലാജപ്പേട്ട കൃഷ്ണസ്വാമി ഭാഗവതർ തുടങ്ങിയവർ സ്വരജതികൾ രചിച്ചിട്ടുണ്ട്.

## പ്രശസ്തമായ സ്വരജതികൾ
**രാരവേണു* - രാഗം: ബിലഹരി (29-ാം മേളകർത്താരാഗമായ ധീരശങ്കരണാഭരണത്തിന്റെ ജന്യരാഗം) - ആദിതാളം
**സാംബശിവായ* - രാഗം: കമാസ് (28-ാം മേളകർത്താരാഗമായ ഹരികാംബോജിയുടെ ജന്യരാഗം) - ആദിതാളം
**കാമാക്ഷി* - രാഗം: ഭൈരവി (20-ാം മേളകർത്താരാഗമായ നഠഭൈരവിയുടെ ജന്യരാഗം) - മിശ്രചാപ്പ്
## അവലംബം


വർഗ്ഗം:കർണ്ണാടകസംഗീതം
വർഗ്ഗം:കർണ്ണാടകസംഗീത പദാവലി